
Školský poriadok upravuje podrobnosti  o:
· výkone práv a povinnosti detí a ich zákonných zástupcov  v materskej škole , pravidlách vzájomných vzťahov a vzťahov s pedagogickými a ďalšími zamestnancami materskej školy,

· prevádzke a vnútornom režime  materskej školy,
· podmienkach na zaistenie bezpečnosti a ochrany zdravia detí a ich ochrany pred rizikovým  správaním, sociálnopatologickými javmi, diskrimináciou alebo násilím,
· podmienkach nakladania s majetkom materskej školy.
I.   Úvodné ustanovenia

II.  Článok 1 Prijímanie na predprimárne vzdelávanie, predprimárne vzdelanie 

      Článok 2  Práva a povinnosti detí a ich zákonných zástupcov v materskej škole, pravidlá 

       vzájomných vzťahov s pedagogickými zamestnancami a ďalšími zamestnancami 

       materskej školy

      Článok 3 Prevádzka a vnútorný režim materskej školy

      Článok 4 Podmienky na zaistenie bezpečnosti a ochrany zdravia detí a ich ochrany pred

       sociálno-patologickými javmi, diskrimináciou alebo násilím

      Článok 5 Podmienky zaobchádzania s majetkom materskej školy

      Článok 6  Ochrana osobných údajov
III. Záverečné ustanovenia
Časť I.

Úvodné ustanovenia

Školský poriadok materskej školy vydáva riaditeľka Materskej školy- Óvoda, Mierová 960/18 Jelka podľa § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“).  Je základným vnútorným dokumentom materskej školy a je záväzný pre deti, zákonných zástupcov, zástupcov zariadení, zamestnancov materskej školy a ďalšie fyzické osoby, ktoré sa s vedomím riaditeľa materskej školy nachádzajú v priestoroch materskej školy a svojim podpisom potvrdia oboznámenie sa so školským poriadkom, lebo v čase ich pobytu v materskej  škole je pre nich záväzný.
V záujme naplnenia práva výchovy a vzdelávania, vedenie materskej školy zabezpečí vnútorný chod materskej školy a podmienky pre optimálne medziľudské vzťahy tak, aby bol čas strávený v materskej škole efektívne využitý z hľadiska výchovy a vzdelávania a aby bol aj časom príjemne stráveným rovnako deťmi ako aj učiteľmi.
Podľa § 28 ods.1 zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej len ,,školský zákon“) materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.
Časť II.

Článok 1

Prijímanie na predprimárne vzdelávanie

1. Legislatívne vymedzenie prijímania detí na predprimárne vzdelávanie v materských školách

Na predprimárne vzdelávanie v materských školách sa prijímajú deti v súlade § 59 a 59a zákona č. 245/2008 Z. z. o výchove a vzdelávaní a o zmene a doplnení niektorých zákonov

 ( školský zákon). Pri prijímaní detí do materskej školy sa musí dodržiavať zásada rovnakého zaobchádzania a  zákazu akýchkoľvek foriem diskriminácie a obzvlášť segregácie.
1.1 Na predprimárne vzdelávanie sa prijíma dieťa: 
· ktoré dovŕšilo piaty rok veku. Pre dieťa, ktoré dosiahlo päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, je predprimárne vzdelávanie povinné. 
· deti, ktoré majú právo na prijatie na predprimárne vzdelávanie. 
Právo na prijatie na predprimárne vzdelávanie v materskej škole podľa § 3 písm. b) zákona č. 245/2008 Z. z. má dieťa od začiatku školského roka nasledujúceho po školskom roku, v ktorom bola prihláška na vzdelávanie v materskej škole podaná materskej škole vo verejnom školskom obvode v zákonom danom termíne.
· deti umiestnené v zariadení na základe rozhodnutia súdu

· deti pokračujúce v plnení povinného predprimárneho vzdelávania. Povinné predprimárne vzdelávanie plní dieťa len jeden školský rok a ak po dovŕšení šiesteho roka veku nedosiahne školskú spôsobilosť môže ešte jeden školský rok pokračovať v plnení povinného predprimárneho vzdelávania. Po tomto období už musí začať plniť povinnú školskú dochádzku.
· deti vo veku od troch rokov. Výnimočne možno do materskej školy prijať aj dieťa od dvoch rokov veku, ak sú vytvorené vhodné materiálne, personálne a iné potrebné podmienky (predovšetkým kapacitné podmienky) a zapísané deti majú zvládnuté kultúrno- hygienické návyky. Deti mladšie ako tri roky možno prijať len vtedy, ak sú uspokojené žiadosti rodičov/zákonných zástupcov detí, ktoré dovŕšili piaty rok veku a detí s odloženým začiatkom plnenia povinnej školskej dochádzky. Od školského roku 2021/2022 môže dieťa plniť povinné predprimárne vzdelávanie aj formou individuálneho vzdelávania.
Pri zaraďovaní prijatých detí do jednotlivých tried riaditeľ prihliada na:
· kapacitu materskej školy určenú príslušným regionálnym úradom verejného zdravotníctva, 
· celkový počet tried v materskej škole, 
· vekové zloženie prijatých detí
· a na  zaradenie detí so špeciálnymi výchovno-vzdelávacími potrebami s ohľadom na podmienky príslušnej materskej školy
Zaraďovanie detí do jednotlivých tried, po ich prijatí na predprimárne vzdelávanie/prijatí prestupom, je výhradnou kompetenciou riaditeľa materskej školy; zriaďovateľ v tejto veci nemá žiadne kompetencie.
1.2 Prihláška na vzdelávanie v materskej škole a potvrdenie o zdravotnej spôsobilosti dieťaťa 
Dieťa sa do materskej školy prijíma na základe prihlášky na vzdelávanie v materskej škole (ďalej len „prihláška“); prihláška sa podáva na formulári schválenom a zverejnenom ministerstvom školstva. Zákonný zástupca dieťaťa alebo zástupca zariadenia ako prílohu k prihláške prikladá aj potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa. 

Pre úspešné plnenie predprimárneho vzdelávania každého dieťaťa je nevyhnutné, aby potvrdenie o zdravotnej spôsobilosti obsahovalo všetky dôležité skutočnosti o zdravotnom stave dieťaťa, ktoré môžu mať vplyv na bezpečnosť a ochranu zdravia dieťaťa pri jeho predprimárnom vzdelávaní, ako aj vplyv na bezpečnosť a ochranu zdravia ostatných detí, ktoré sú vzdelávané v príslušnej materskej škole. Toto potvrdenie o zdravotnom stave dieťaťa nie je potvrdením o akútnom zdravotnom stave dieťaťa, ale je potvrdením o jeho zdravotnej spôsobilosti absolvovať predprimárne vzdelávanie v bežnej materskej škole, v špeciálnej triede materskej školy alebo v materskej škole pre deti so zdravotným znevýhodnením. Ich dôležitosť a najmä korektnosť ich vyplnenia sa ukazuje najmä v prípadoch, ak má dieťa napr. epilepsiu, alebo je liečené na cukrovku, príp. iné vážne ochorenia, o ktorých, ak by učiteľky neboli včas a riadne informované (prostredníctvom objektívne a úplne vyplneného potvrdenia o zdravotnom stave dieťaťa), mohli by vážne ohroziť zdravie, alebo aj život konkrétneho dieťaťa, príp. aj bezpečnosť a zdravie iných detí (napr. pri epileptickom záchvate alebo pri hyper, či hypoglykemickom šoku atď.). Podľa § 57 ods. 13 zákona č. 355/2007 Z. z. sa správneho deliktu na úseku verejného zdravotníctva dopustí riaditeľ materskej školy, ak prevezme od zákonného zástupcu potvrdenie o zdravotnej spôsobilosti bez údaja o povinnom očkovaní. 
Od školského roku 2026/2027 rodič/zákonný zástupca môže podať aj elektronickú prihlášku ( e-Prihláška) cez elektronický systém ministerstva školstva.

Ak sa do materskej školy prijíma dieťa, ktoré má zariadením výchovného poradenstva a prevencie identifikované ŠVVP, zákonný zástupca musí okrem žiadosti o prijatie dieťaťa predložiť:

· potvrdenie o zdravotnej spôsobilosti dieťaťa od všeobecného lekára pre deti a dorast,
· vyjadrenie príslušného zariadenia poradenstva a prevencie 
· odporúčanie všeobecného lekára pre deti a dorast (toto odporúčanie môže byť aj súčasťou potvrdenia o zdravotnej spôsobilosti).
Z vyjadrenia príslušného zariadenia výchovného poradenstva a prevencie ako aj z odporúčania všeobecného lekára pre deti a dorast má byť jednoznačné, či odporúčajú prijatie tohto dieťaťa so ŠVVP:
· do „bežnej“ materskej školy a zaradenie do triedy spolu s ostatnými deťmi
· do „bežnej“ materskej školy a zaradenie do špeciálnej triedy alebo

· do materskej školy pre deti so ŠVVP 
Podľa § 144a školského zákona účinného od 1. januára 2022 na podaniach týkajúcich sa výchovy a vzdelávania, sa vyžaduje podpis oboch zákonných zástupcov dieťaťa.
Prijatie prestupom
V priebehu predprimárneho vzdelávania môže dieťa na základe písomnej žiadosti zákonného zástupcu alebo zástupcu zariadenia prestúpiť do inej materskej školy. Prijatie prestupom sa vzťahuje na všetky deti bez výnimky, teda aj na deti, pre ktoré je predprimárne vzdelávanie povinné. O prestupe dieťaťa rozhoduje rozhodnutím o prijatí dieťaťa prestupom riaditeľ materskej školy, do ktorej požiadal o prijatie dieťaťa prestupom zákonný zástupca alebo zástupca zariadenia. Rozhodnutie o prijatí dieťaťa prestupom nie je rozhodnutím o prijatí dieťaťa.
     Prílohou žiadosti zákonného zástupcu o prijatie dieťaťa prestupom je:  

 - potvrdenie o zdravotnej spôsobilosti,

 - ak sa dieťaťu poskytuje podporné opatrenie, aj vyjadrenie zariadenia poradenstva a prevencie na účel podporného opatrenia, z ktorého vyplýva aktuálnosť potreby poskytovania príslušného podporného opatrenia.
Ak sa prestupom prijíma dieťa so zdravotným znevýhodnením, prílohou k žiadosti je:
 - potvrdenie o zdravotnej spôsobilosti,

 - správa z diagnostického vyšetrenia zariadenia poradenstva a prevencie a 

- odporúčanie pediatra. 
Ak sa prestupom prijíma dieťa s nadaním, prílohou k žiadosti o prijatie dieťaťa prestupom je: 
- potvrdenie o zdravotnej spôsobilosti aj 

- správa z diagnostického vyšetrenia zariadenia poradenstva a prevencie.
Potvrdenie o zdravotnej spôsobilosti
Ak ide o dieťa, pre ktoré predprimárne vzdelávanie nie je povinné, Potvrdenie o zdravotnej spôsobilosti vystavené všeobecným lekárom pre deti a dorast rodič predloží iba pred prvým nástupom dieťaťa do materskej školy ako súčasť prihlášky na vzdelávanie v materskej škole.
Ak ide o dieťa,  pre ktoré je predprimárne vzdelávanie povinné, Potvrdenie o zdravotnej spôsobilosti vystavené všeobecným lekárom pre deti a dorast rodič predloží iba pred prvým nástupom do materskej školy ako prihlášky na vzdelávanie v materskej škole (pokiaľ  rodič už takéto potvrdenie nepredkladal pri nástupe na nepovinné predprimárne vzdelávanie). 
Vyhlásenie o bezinfekčnosti 
Na rozdiel od potvrdenia o zdravotnej spôsobilosti, ktoré zákonný zástupca predkladá spolu s prihláškou, písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, podľa § 24 ods. 8 zákona č. 355/2007 Z. z. predkladá zákonný zástupca materskej škole až po prijatí dieťaťa do materskej školy, a to:

· pred prvým vstupom dieťaťa do materskej školy a 
· vždy po neprítomnosti dieťaťa v materskej škole dlhšej ako sedem po sebe nasledujúcich vyučovacích dní.
Vyhlásenie o bezinfekčnosti podľa § 24 ods. 8 zákona č. 355/2007 Z. z. nesmie byť staršie ako jeden deň. 
V prípade, že dieťa prejavuje príznaky ochorenia počas pobytu v materskej škole a rodič na základe zákona bol požiadaný o vyzdvihnutie dieťaťa z materskej školy, rodič je povinný pri opätovnom nástupe dieťaťa do materskej školy odovzdať Písomné vyhlásenie o bezinfekčnosti.
Ospravedlnenie neprítomnosti dieťaťa 
Ak sa dieťa nemôže zúčastniť na výchove a vzdelávaní, jeho zákonný zástupca je povinný oznámiť materskej škole bez zbytočného odkladu príčinu jeho neprítomnosti písomne, ústne alebo telefonicky triednej učiteľke dieťaťa alebo riaditeľke materskej školy. Doklad, ktorým sa ospravedlňuje neúčasť dieťaťa na predprimárnom vzdelávaní z akéhokoľvek dôvodu sa prekladá triednej učiteľke dieťaťa (Vyhlásenie o bezinfekčnosti).
Za dôvod ospravedlniteľnej neprítomnosti dieťaťa sa uznáva najmä:

· choroba,

· lekárom nariadený zákaz dochádzky do materskej školy,

· rekonvalescencia alebo vyzdvihnutie dieťaťa z materskej školy pri príznakoch ochorenia počas dňa,

· mimoriadne nepriaznivé poveternostné podmienky,

· rodinná dovolenka, 
· choroba iného člena domácnosti, 
· náhle vycestovanie rodiny z pracovných či rodinných dôvodov,

· náhle prerušenie premávky hromadných dopravných prostriedkov,

· mimoriadne udalosti v rodine,

· účasť dieťaťa na súťažiach.

S účinnosťou od 1. septembra 2026 upravuje postup materskej školy pri ospravedlňovaní neprítomnosti dieťaťa plniaceho povinné predprimárne vzdelávanie a dieťaťa pokračujúceho v plnení povinného predprimárneho vzdelávania (ďalej len „dieťa“) v materskej škole § 144 ods. 9, 10, 12, 13 a 16 až 22 školského zákona.

Neprítomnosť dieťaťa ospravedlňuje materská škola na základe žiadosti jeho zákonného zástupcu alebo zástupcu zariadenia (§ 144 ods. 10 školského zákona). Ak dieťa v  období školských prázdnin materskú školu nenavštevuje, nejde o neprítomnosť pri plnení povinného predprimárneho vzdelávania, ktorú je potrebné ospravedlňovať. To platí aj vtedy, ak je materská škola v prevádzke. V tomto prípade rodič/zákonný zástupca pri prvom nástupe dieťaťa do materskej školy predloží triednej učiteľke Vyhlásenie o bezinfekčnosti.
V školskom roku 2026/2027 pri ospravedlňovaní neprítomnosti dieťaťa z dôvodu ochorenia alebo úrazu postupuje podľa § 144 ods. 16 školského zákona, a to podľa miernejšieho režimu.

 Ak neprítomnosť dieťaťa, ktoré plní povinné predprimárne vzdelávanie z dôvodu ochorenia alebo úrazu trvá najviac 7 po sebe nasledujúcich vyučovacích dní, súhrnne počas mesiaca najviac 14 vyučovacích dní a počas dvoch po sebe nasledujúcich kalendárnych mesiacov najviac 21 vyučovacích dní, neprítomnosť sa ospravedlňuje bez predloženia potvrdenia od lekára. Zákonný zástupca podá žiadosť o ospravedlnenie neprítomnosti dieťaťa v deň prvého nástupu dieťaťa do materskej školy.  Ak neprítomnosť dieťaťa z dôvodu ochorenia alebo úrazu trvá 8 a viac po sebe nasledujúcich vyučovacích dní, alebo súhrnne počas kalendárneho mesiaca viac ako 15 vyučovacích dní,  alebo  súhrnne počas dvoch po sebe nasledujúcich kalendárnych mesiacov viac ako 22 vyučovacích dní, vyžaduje sa potvrdenie od lekára, ktoré rodič je povinný odovzdať hneď pri prvom nástupe dieťaťa do materskej školy. Bez lekárskeho potvrdenie dieťa nebude prijaté do materskej školy.
Ak neprítomnosť  dieťaťa, ktoré plní povinné predprimárne vzdelávanie z iných dôvodov trvá najviac 7 po sebe nasledujúcich vyučovacích dní, súhrnne počas mesiaca najviac 14 vyučovacích dní a počas dvoch po sebe nasledujúcich kalendárnych mesiacov najviac 21 vyučovacích dní, zákonný zástupca podá žiadosť o ospravedlnenie v deň prvého nástupu dieťaťa do materskej školy. Ak neprítomnosť trvá 8 a viac po sebe nasledujúcich vyučovacích dní, súhrnne počas mesiaca 15 alebo viac vyučovacích dní a počas dvoch po sebe nasledujúcich kalendárnych mesiacov 22 alebo viac vyučovacích dní, neprítomnosť dieťaťa ospravedlňuje materská škola len na základe žiadosti zákonného zástupcu, ktorý predloží potvrdenie od lekára, ktorý rodič je povinný odovzdať hneď pri prvom nástupe dieťaťa do materskej školy.
Do počtu po sebe nasledujúcich vyučovacích dní sa nezapočítavajú dni pracovného pokoja ani iné dni, počas ktorých sa výchova a vzdelávanie v materskej škole neuskutočňuje.

Zákonný zástupca/zástupca zariadenia vo veci ospravedlňovania neprítomnosti dieťaťa: 

· dbá o to, aby dieťa dochádzalo do materskej školy pravidelne a včas, 

· oznamuje materskej škole bez zbytočného odkladu dôvod neprítomnosti dieťaťa, 

· informuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania, 

· predkladá doklad preukazujúci dôvod neprítomnosti dieťaťa na výchove a vzdelávaní v súlade so školským poriadkom. 
Riaditeľ materskej školy vo veci ospravedlňovania neprítomnosti dieťaťa oznamuje príslušnému orgánu štátnej správy a obci, v ktorej má zákonný zástupca trvalý pobyt, ak zákonný zástupca nedbá o riadne plnenie povinného predprimárneho vzdelávania. 

Za zdravotný stav dieťaťa je plne zodpovedný výhradne jeho rodič.
1.3 Termín a miesto podávania prihlášok na vzdelávanie v materskej škole 

Riaditeľ materskej školy po dohode so zriaďovateľom určí miesto a termín podávania prihlášok na vzdelávanie v materskej škole pre nasledujúci školský rok a podmienky na prijatie zverejní na budove materskej školy a inom verejne prístupnom mieste (na svojom webovom sídle,  na vývesných tabuliach materskej školy a obce).  

Miestom podávania prihlášok, ak zákonný zástupca zvolí formu osobného doručenia prihlášky, je priestor vyčlenený v materskej škole.
Prijímanie detí na predprimárne vzdelávanie do materskej školy je limitované kapacitnými možnosťami materskej školy. Prednostne sa do materskej školy prijímajú :
· deti pokračujúce v plnení PPV

· deti na povinné predprimárne vzdelávanie s trvalým pobytom v obci Jelka
· deti na povinné predprimárne vzdelávanie bez ohľadu na miesto ich trvalého pobytu

Ostatné podmienky prijímania boli prerokované s pedagogickou radou materskej školy a so zriaďovateľom a tvoria dodatok č. 1 školského poriadku. Deti sa prijímajú do naplnenia kapacity materskej školy.
Miesto a spôsob doručenia rozhodnutia o prijatí je nástenka. Materská škola nebude doručovať tieto rozhodnutia zákonným zástupcom. Doručenie rozhodnutí o neprijatí sa budú realizovať poštou. Zoznam uchádzačov sa zverejňuje na verejne prístupnom mieste materskej školy a  na webovom sídle materskej školy.  Obsahuje namiesto mena a priezviska uchádzača vopred pridelený číselný kód a informáciu, či uchádzač bol alebo nebol prijatý na predprimárne vzdelávanie. Ak bol uchádzač prijatý, informácia o prijatí v tomto zozname sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí.

Zákonný zástupca / rodič je povinný informovať materskú školu o zmenách v zdravotnom stave dieťaťa alebo iných závažných skutočnostiach, ktoré by mohli mať vplyv na priebeh výchovy a vzdelávanie dieťaťa. Ak tak neurobia, riaditeľka po nástupe dieťaťa do materskej školy, po zistení okolností ovplyvňujúcich výchovu a vzdelávanie pristúpi k tomu, že určí diagnostický pobyt dieťaťa, počas ktorého sa overí, či dôjde k zmene formy výchovy a vzdelávania príp. či pristúpi po prechádzajúcom upozornení zákonného zástupcu / rodiča k vydaniu rozhodnutia  buď o prerušení dochádzky dieťaťa do materskej školy , alebo o predčasnom skončení predprimárneho vzdelávania z toho dôvodu, že materská škola nie je schopná vzhľadom na svoje  podmienky poskytnúť výchovu a vzdelávanie primeranú druhu a stupňu zdravotného znevýhodnenia dieťaťa.
Do materskej školy sa prijímajú deti  po zápise na ďalší školský rok, alebo priebežne. Priebežne sa prijímajú deti vtedy, ak je v materskej škole voľná kapacita.  

1.4Prijímanie detí cudzincov 

Zákonný zástupca dieťaťa cudzinca pri prijímaní dieťaťa na predprimárne vzdelávanie postupuje rovnako ako zákonný zástupca dieťaťa s trvalým pobytom na území Slovenskej republiky a so štátnym občianstvom Slovenskej republiky.
Počas trvania mimoriadnej situácie vyhlásenej v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny sú relevantné nasledujúce ustanovenia § 161r) školského zákona:
· Ak odídenec, ktorý je štátnym občanom Ukrajiny, chce zanechať vzdelávanie z
dôvodu trvalého opustenia Slovenskej republiky, oznámi to písomne riaditeľovi materskej  školy; ak ide o neplnoletého odídenca, písomné oznámenie podáva jeho zákonný zástupca. Odídenec prestáva byť dieťaťom materskej školy dňom, ktorý nasleduje po dni, keď riaditeľovi materskej školy bolo doručené oznámenie o zanechaní vzdelávania, alebo dňom uvedeným v oznámení o zanechaní vzdelávania, najskôr však dňom, ktorý nasleduje po dni, keď bolo doručené. Ak zákonný zástupca neplnoletého odídenca neoznámi riaditeľovi materskej školy zanechanie vzdelávania a neospravedlnene sa nezúčastňuje na výchovno-vzdelávacom procese, uplynutím 30. dňa od jeho poslednej účasti na výchovno-vzdelávacom procese prestáva byť dieťaťom materskej školy.
· Zákonný zástupca dieťaťa vo veku plnenia povinného predprimárneho vzdelávania, ktoré je občanom Ukrajiny, je povinný do troch mesiacov od začatia konania o poskytnutie dočasného útočiska požiadať o zaradenie dieťaťa na predprimárne vzdelávanie, ak ide o dieťa, ktoré dosiahlo 5. rok veku do 31. augusta príslušného kalendárneho roka.
· Zákonný zástupca dieťaťa vo veku plnenia povinného predprimárneho vzdelávania, ktoré je občanom Ukrajiny a od 1. januára 2025 do 31. augusta 2025 začalo vo vzťahu k nemu konanie o poskytnutie dočasného útočiska alebo mu bolo poskytnuté dočasné útočisko, je po 1. septembri 2025 povinný do troch mesiacov požiadať o zaradenie dieťaťa na predprimárne vzdelávanie, ak ide o dieťa, ktoré dosiahlo 5. rok veku do 31 augusta príslušného kalendárneho roka.
·  Zákonný zástupca dieťaťa vo veku plnenia povinného predprimárneho vzdelávania, ktoré je občanom Ukrajiny a do 31. decembra 2024 začalo vo vzťahu k nemu konanie o poskytnutie dočasného útočiska alebo mu bolo poskytnuté dočasné útočisko, je povinný vykonať všetky potrebné úkony, aby sa dieťa začalo vzdelávať v materskej škole od 1. septembra 2025.

· Ak nemožno zaradiť dieťa podľa odseku 3, 4 alebo odseku 5 do materskej školy, riaditeľ tejto materskej školy informuje zákonného zástupcu dieťaťa, obec, v ktorej má dieťa pobyt alebo dočasné útočisko, a príslušný orgán miestnej štátnej správy v školstve, ktorý následne určí materskú školu, v ktorej sa bude odídenec vzdelávať.
1.5 Počet detí v triede

Deti do jednotlivých tried zaraďuje riaditeľka materskej školy na nasledujúci školský rok, spravidla podľa veku, tiež na základe osobitosti a vyspelosti dieťaťa a podľa kapacity jednotlivých tried. Počas školského roka môže riaditeľka preradiť deti z jednej triedy do druhej, ak to kapacita jednotlivých tried dovoľuje. Rodičovi v takomto prípade (preradenie počas školského roka) oznámi dôvod a termín preradenia riaditeľka osobne. Preradenie dieťaťa počas školského roka je v právomoci riaditeľky a jej rozhodnutie je konečné. Rozhodnutie o preradení sa písomne nevyhotovuje, zmena sa zaznačí v dokumentácií príslušných tried.

Najvyšší počet detí v triedach materskej školy je ustanovený v § 28 ods. 9 školského zákona nasledovne:

a) 18 v triede pre deti vo veku dva roky až tri roky,

b) 20 v triede pre deti vo veku tri roky až štyri roky,

c) 21 v triede pre deti vo veku štyri roky až päť rokov,

d) 22 v triede pre deti vo veku päť rokov až šesť rokov,

e) 21 v triede pre deti vo veku dva roky až šesť rokov.

Prijatie vyššieho počtu detí na triedu, ako je určené v § 28 ods. 9 školského zákona, je ustanovené len ako možnosť, nie ako povinnosť riaditeľa materskej školy. Informácie o kapacite materskej školy obsahuje Prevádzkový poriadok, ktorý schvaľuje príslušný RÚVZ. Pokiaľ je rozdiel medzi najvyššími počtami detí, ktoré je podľa veku možné prijať do jednotlivých tried podľa zákona a kapacitou materskej školy určenou a schválenou v prevádzkovom poriadku, platí, že ak priestory príslušných tried aj vyhovujú hygienickým požiadavkám v zmysle vyhlášky MZ SR č. 75/2023 Z. z., môže byť z pedagogického hľadiska v triedach aj počet detí, ako sa uvádza v školskom zákone navýšený maximálne o 3 deti. V prípade, ak je príslušným RÚVZ určená kapacita priestorov materskej školy vyššia, v žiadnej triede materskej školy nesmie byť počet detí vyšší ako je uvedené v školskom zákone. Ak ale z hygienického hľadiska určí príslušný RÚVZ nižší počet detí v materskej škole, môže byť v jednotlivých triedach len ten počet detí, ktorý zodpovedá počtu schválenému príslušným RÚVZ.

1.6 Dieťa so ŠVVP v „bežnej“ materskej škole

Do „bežnej“ materskej školy možno prijať aj deti so špeciálnymi výchovno-vzdelávacími potrebami (ŠVVP). Zaraďujú sa  do tried spolu s ostatnými deťmi (ako individuálne začlenené) alebo do samostatných tried pre deti so zdravotným znevýhodnením (špeciálne triedy).

Podľa § 2 písm. i) školského zákona sa špeciálnou výchovno-vzdelávacou potrebou rozumie

„požiadavka určená diagnostikou v zariadeniach poradenstva a prevencie na poskytnutie podporného opatrenia vo výchove a vzdelávaní (ďalej len „podporné opatrenie“) dieťaťu podľa písmen j) až p) a dieťaťu, ktorého zdravotný stav, sociálne podmienky, jazykové schopnosti, nadanie, správanie, kognitívne schopnosti, motivácia, emocionalita, tvorivosť alebo zručnosti vyžadujú poskytnutie podporného opatrenia.“

Za dieťa so ŠVVP môže riaditeľ materskej školy považovať len dieťa, ktoré má zariadením výchovného poradenstva a prevencie (zariadením výchovného poradenstva a prevencie je centrum poradenstva a prevencie a centrum špeciálno-pedagogického poradenstva) diagnostikované špeciálne výchovno-vzdelávacie potreby.
Deťmi so ŠVVP sú deti:

      a) so zdravotným znevýhodnením, ktorými sú deti:

- deti s mentálnym postihnutím, sluchovým postihnutím, zrakovým postihnutím, telesným postihnutím, s narušenou komunikačnou schopnosťou, s autizmom alebo ďalšími pervazívnymi vývinovými poruchami, s viacnásobným postihnutím,

- deti choré alebo zdravotne oslabené,

- deti s ochorením, ktoré je dlhodobého charakteru,
- deti s vývinovými poruchami, s poruchou aktivity a pozornosti, s vývinovou poruchou učenia,
- deti s poruchami správania, s narušením funkcií v oblasti emocionálnej alebo sociálnej, 
      b)  zo sociálne znevýhodneného prostredia a žijúce v prostredí, ktoré vzhľadom na sociálne, rodinné, ekonomické a kultúrne podmienky nedostatočne podnecuje rozvoj mentálnych, vôľových, emocionálnych vlastností, nepodporuje ich socializáciu a neposkytuje im dostatok primeraných podnetov pre rozvoj  osobnosti,
      c)   s nadaním.

Prijímanie detí so ŠVVP zákon č. 245/2008 Z. z.  umožňuje, ale neukladá ako povinnosť.
Riaditeľ materskej školy vždy pred svojim rozhodnutím o prijatí dieťaťa so zdravotným znevýhodnením musí zvážiť:

- či má vytvorené vhodné podmienky (personálne, priestorové, materiálne atď.) na prijatie

tohoto dieťaťa alebo

- bude schopný tieto podmienky dodatočne, v spolupráci so zriaďovateľom, vytvoriť

po prijatí takéhoto dieťaťa.

Počet detí v triede po prijatí dieťaťa so zdravotným znevýhodnením  podľa § 28 ods. 12 školského zákona môže byť znížený najviac o dve za každé dieťa so zdravotným znevýhodnením. Maximálny počet detí so zdravotným znevýhodnením zaradených v jednej triede „bežnej“ materskej školy sú dve.

Riaditeľ materskej školy pred prijímaním detí so zdravotným znevýhodnením :

· vždy pred prijatím dôsledne preskúma všetky podklady a okolnosti, ktoré by mohli mať vplyv na jeho rozhodnutie, 
· pred prijatím dieťaťa sa určí  konkrétna forma výchovy a vzdelávania (poldenná, niekoľko hodín, niekoľko dní v týždni atď.)
· prijíma dieťa so zdravotným znevýhodnením len s určením diagnostického pobytu,
· poskytne zákonným zástupcom informáciu o tom, že sú povinní informovať materskú školu o zmenách v zdravotnom stave dieťaťa alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa,
· informuje zákonných zástupcov o tom, že ak nebudú materskú školu informovať o zmenách v zdravotnom stave dieťaťa alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, po predchádzajúcom písomnom upozornení zákonného zástupcu pristúpia k vydaniu rozhodnutia:
 a) o  prerušení dochádzky dieťaťa do materskej školy z podnetu riaditeľa materskej školy, ak nejde o povinné predprimárne vzdelávanie alebo

 b) o predčasnom skončení predprimárneho vzdelávania, ak nejde o povinné predprimárne

vzdelávanie z dôvodu, že materská škola nie je schopná, vzhľadom na svoje podmienky

(personálne, priestorové ale napr. aj materiálno-technické), poskytnúť dieťaťu výchovu

a vzdelávanie primeranú druhu a stupňu jeho zdravotného znevýhodnenia.

· mať uloženú komunikáciu so zákonnými zástupcami zaznamenanú písomne a riadne evidovanú v osobnom spise dieťaťa. 

Výkonom práv začleneného dieťaťa so zdravotným znevýhodnením nemôžu byť obmedzené práva ostatných detí, ktoré sú účastníkom výchovy a vzdelávania.

O zaradení dieťaťa ako dieťaťa so zdravotným znevýhodnením rozhodne riaditeľ materskej školy:

· na základe odporúčania všeobecného lekára pre deti a dorast,

· na základe odporúčania zariadenia poradenstva a prevencie a

· na základe vopred prerokovaného informovaného súhlasu zákonného zástupcu alebo zástupcu zariadenia.

Podľa § 28 ods. 13 školského zákona: „Ak riaditeľ materskej školy alebo príslušné zariadenie poradenstva a prevencie zistí, že vzdelávanie dieťaťa so zdravotným znevýhodnením alebo dieťaťa s nadaním nie je na prospech tomuto dieťaťu, navrhne po písomnom súhlase zriaďovateľa materskej školy a písomnom súhlase príslušného zariadenia poradenstva a prevencie zákonnému zástupcovi iný spôsob vzdelávania dieťaťa. Ak zákonný zástupca nesúhlasí so zmenou spôsobu vzdelávania svojho dieťaťa, o jeho ďalšom vzdelávaní rozhodne súd.“.
1.7 Určenie adaptačného pobytu a určenie diagnostického pobyt 
Adaptačný pobyt sa vzťahuje najmä na deti, ktoré nemajú ŠVVP, u ktorých je predpoklad, že by mohli mať problémy zadaptovať sa na úplne iné podmienky, než na aké sú zvyknuté z domu (nemusí ísť len o deti napr. 3-ročné, lebo častokrát majú adaptačné problémy aj deti napr. 5-ročné, ktoré boli doposiaľ stredobodom pozornosti jeho blízkych).
Rozsah adaptačného pobytu dieťaťa v materskej škole môže mať rôznu dĺžku – jednu hodinu, dve a najviac štyri hodiny.

Predpokladom úspešného zvládnutia adaptačného pobytu je spolupráca zákonných zástupcov

s pedagogickými zamestnancami materskej školy. Po úspešnom ukončení adaptačného pobytu

začne dieťa navštevovať materskú školu pravidelne v dohodnutom čase, t. j. buď na celodennú výchovu a vzdelávanie alebo na poldennú výchovu a vzdelávanie.
Adaptačný pobyt dieťaťa nesmie byť dlhší ako tri mesiace a nemožno predlžovať. 
V prípade zníženej adaptačnej schopnosti dieťaťa môže riaditeľ materskej školy podľa § 5 ods. 14 písm. d) zákona č. 596/2003 Z. z., po predchádzajúcom písomnom upozornení na túto možnosť, rozhodnúť o prerušení dochádzky dieťaťa do materskej školy, ale len ak nepôjde o dieťa, pre ktoré je predprimárne vzdelávanie povinné.
Diagnostický pobyt sa vzťahuje na deti, ktoré majú zariadením výchovného poradenstva a prevencie diagnostikované ŠVVP. Diagnostický pobyt dieťaťa v „bežnej“ materskej škole nesmie byť dlhší ako tri mesiace. Ak obdobie troch mesiacov diagnostického pobytu nebude postačujúce na ukončenie diagnostiky dieťaťa, riaditeľ na základe  žiadosti, ku ktorej zákonní zástupcovia predložia všetky vyjadrenia požadované podľa § 59 ods. 5 školského zákona, buď opäť príjme dieťa len na diagnostický pobyt, alebo dieťa prijme podľa § 5 ods. 14 písm. a) zákona č. 596/2003 Z. z. a v tomto rozhodnutí zároveň určí diagnostický pobyt.
1.8 Dieťa pokračujúce v plnení povinného predprimárneho vzdelávania

Ak dieťa po dovŕšení šiesteho roka veku nedosiahne školskú spôsobilosť, riaditeľ materskej školy rozhodne o pokračovaní plnenia povinného predprimárneho vzdelávania, pričom vyžaduje sa jej úzka spolupráca so zákonnými zástupcami. Podkladom pre rozhodnutie riaditeľa materskej školy vo veci pokračovania plnenia povinného predprimárneho vzdelávania je vždy predloženie:

· písomného súhlasu príslušného zariadenia výchovného poradenstva a prevencie,
· písomného súhlasu všeobecného lekára pre deti a dorast a
· informovaného súhlas zákonného zástupcu.

Prijatiu dieťaťa, ktoré pokračuje v plnení povinného predprimárneho vzdelávania, predchádza vydanie rozhodnutia o odklade začiatku plnenia povinnej školskej dochádzky riaditeľom základnej školy a následné predloženie tohto rozhodnutia zákonným zástupcom riaditeľovi materskej školy do konca júna, aby riaditeľ materskej školy mohol „rezervovať“ tomuto dieťaťu miesto v materskej škole, aj keď mu žiadny právny predpis neukladá povinnosť mať túto „rezervu“, predsa len z etického hľadiska, keďže to dieťa doposiaľ navštevovalo materskú školu, sa to odporúča.  V prípade dieťaťa v plnení povinného predprimárneho vzdelávania, ak zákonný zástupca prinesie/predloží rozhodnutie o odložení začiatku plnenia povinnej školskej dochádzky v čase, keď je dieťa ešte riadnym dieťaťom materskej školy, nejde o nové prijatie, ale o pokračovanie v predprimárnom vzdelávaní v materskej škole a preto zákonný zástupca ani nie je povinný predložiť riaditeľovi materskej školy opätovne žiadosť o prijatie spolu s potvrdením o zdravotnom stave dieťaťa. Ak už ale dieťa v júli nechodí do materskej školy, lebo zákonní zástupcovia oznámili riaditeľovi materskej školy, že už cez letné prázdniny nebude navštevovať materskú školu a riaditeľ už uzavrie osobný spis dieťaťa s vyznačením ukončenia jeho dochádzky na 4. strane osobného spisu v Záznamoch a poznámkach a v Centrálnom registri a dieťaťu bolo vydané Osvedčenie o absolvovaní predprimárneho vzdelávania a zákonní zástupcovia napr. v auguste prinesú rozhodnutie o odložení začiatku plnenia povinnej školskej dochádzky ich dieťaťa a požadujú, aby dieťa naďalej navštevovalo materskú školu, v takomto prípade už ide o nové prijatie dieťaťa do materskej školy a zákonný zástupca musí podať novú prihlášku spolu s potvrdením o zdravotnom stave dieťaťa a priložiť k nej aj rozhodnutie riaditeľa príslušnej základnej školy o odklade začiatku plnenia povinnej školskej dochádzky . V tomto prípade prijatie dieťaťa do materskej školy závisí od kapacity materskej školy. 
Rodič/zákonný zástupca dieťaťa je povinný oznámiť riaditeľovi základnej školy, že dieťa bude pokračovať v plnení povinného predprimárneho vzdelávania. 
Ak dieťa ani po pokračovaní plnenia povinného predprimárneho vzdelávania v materskej škole nedosiahne školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.
1.9 Individuálne vzdelávanie dieťaťa, pre ktoré je predprimárne vzdelávanie povinné

Školským zákonom sa ustanovilo, že povinné predprimárne vzdelávanie môžu deti plniť nielen „inštitucionálnou“ formou, teda formou pravidelného denného dochádzania do materskej školy v pracovných dňoch v rozsahu najmenej štyri hodiny denne, ale aj inou, individuálnou formou. Formou individuálneho vzdelávania môže povinné predprimárne vzdelávanie plniť dieťa, ktorého:
· zdravotný stav neumožňuje plniť povinné predprimárne vzdelávanie v kmeňovej materskej škole,
· zákonný zástupca o to požiada materskú školu. Každé dieťa, ktorého zákonný zástupca písomne požiada o povolenie individuálneho vzdelávania dieťaťa, musí:
· byť najskôr prijaté do kmeňovej materskej školy (ak do piateho roku veku nenavštevovalo materskú školu) alebo
· už byť dieťaťom kmeňovej materskej školy (ak ju už navštevuje pred tým, ako sa pre neho predprimárne vzdelávanie stane povinným).

Ak pôjde o dieťa, ktorého zdravotný stav neumožňuje plniť povinné predprimárne

vzdelávanie v kmeňovej materskej škole a jeho zákonný zástupca požiada kmeňovú materskú

školu, do ktorej je dieťa vopred prijaté o povolenie individuálneho vzdelávania, prílohou

k žiadosti je písomný súhlas všeobecného lekára pre deti a dorast alebo odporúčanie zariadenia poradenstva a prevencie. Žiadosť zákonného zástupcu o povolenie individuálneho vzdelávania musí obsahovať:

a) meno, priezvisko, dátum narodenia, rodné číslo a miesto trvalého pobytu dieťaťa,

b) obdobie, na ktoré sa má individuálne vzdelávanie povoliť,

c) dôvody na povolenie individuálneho vzdelávania,

e) meno a priezvisko fyzickej osoby, ktorá bude uskutočňovať individuálne vzdelávanie dieťaťa, ktorému má byť povolené individuálne vzdelávanie, a doklady o splnení kvalifikačných predpokladov,

f) ďalšie skutočnosti, ktoré majú vplyv na individuálne vzdelávanie dieťaťa.

Povolenie individuálneho vzdelávania dieťaťa riaditeľ kmeňovej materskej školy zruší:

a) na žiadosť zákonného zástupcu,

b) na základe odôvodneného návrhu fyzickej osoby, ktorá uskutočňuje individuálne vzdelávanie dieťaťa,

c) na návrh hlavného školského inšpektora alebo

d) ak sa neplní obsah individuálneho vzdelávania.

Ak bude mať dieťa zrušené individuálne vzdelávanie z niektorého z dôvodov, bude bezodkladne od nasledujúceho vyučovacieho dňa po dni, v ktorom bolo toto rozhodnutie doručené, zaradené do príslušnej triedy kmeňovej materskej školy a začne plniť povinné predprimárne vzdelávanie v kmeňovej materskej škole formou pravidelného denného dochádzania v pracovných dňoch v rozsahu najmenej štyri hodiny denne.
1.10 Individuálne vzdelávanie dieťaťa na žiadosť zákonného zástupcu

Individuálne vzdelávanie podľa § 28b ods. 2 písm. b) školského zákona môže zabezpečovať samotný zákonný zástupca dieťaťa alebo iná fyzická osoba, ktorá má ukončené najmenej úplné stredné všeobecné vzdelanie alebo úplné stredné odborné vzdelanie. Kmeňová materská škola, podľa § 28b ods. 8 školského zákona, v spolupráci so zákonným zástupcom určí obsah individuálneho vzdelávania dieťaťa bezodkladne po vydaní rozhodnutia o povolení individuálneho vzdelávania. Zákonný zástupca, je povinný v čase a rozsahu určenom kmeňovou materskou školou zabezpečiť účasť dieťaťa na predprimárnom vzdelávaní v kmeňovej materskej škole v priebehu mesiaca február. Ak pedagogický zamestnanec pri posúdení rozvoja vedomostí, zručností a kompetencií dieťaťa, ktorému bolo povolené individuálne vzdelávanie zistí dôvodné podozrenie na výskyt rizikového správania dieťaťa, ktoré môže ohroziť bezpečnosť a zdravie, oznámi túto skutočnosť riaditeľovi materskej školy, ktorý navrhne zákonnému zástupcovi vykonanie odbornej činnosti v zariadení poradenstva a prevencie. Ak zákonný zástupca do troch mesiacov neinformuje materskú školu o vykonaní odbornej činnosti v zariadení poradenstva a prevencie, riaditeľ materskej školy oznámi túto skutočnosť orgánu sociálnoprávnej ochrany detí a sociálnej kurately.
 1.10 Oslobodenie dieťaťa od povinnosti dochádzať do materskej školy zo zdravotných

dôvodov, ak ide o povinné predprimárne vzdelávanie

Zákonný zástupca, ak pôjde o dieťa, ktoré síce dosiahne päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, avšak má nepriaznivý zdravotný stav, ktorý mu neumožní vzdelávať sa až do pominutia dôvodov, môže požiadať riaditeľa spádovej materskej školy o oslobodenie od povinnosti dochádzať do materskej školy a k žiadosti priloží:

· písomný súhlas všeobecného lekára pre deti a dorast a
· písomný súhlas zariadenia výchovného poradenstva a prevencie.

Následne, po predložení žiadosti spolu s požadovanými písomnými súhlasmi podľa § 28a ods. 5 školského zákona riaditeľ materskej školy rozhodne podľa § 5 ods. 14 písm. e) zákona č. 596/2003 Z. z. o oslobodení dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie.

Dieťaťu, ktoré má vydané rozhodnutie o oslobodení od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie, sa neposkytuje žiadne vzdelávanie ani v materskej škole, ani individuálnym vzdelávaním, až do pominutia dôvodov,  pre ktoré došlo k oslobodeniu.

1.11 Zanechanie vzdelávania
V priebehu predprimárneho vzdelávania sa umožňuje zanechanie vzdelávania, ak nejde o povinné predprimárne vzdelávanie. Ak má zákonný zástupca dieťaťa, pre ktoré predprimárne vzdelávanie nie je povinné, alebo zástupca zariadenia záujem o zanechanie vzdelávania dieťaťa v materskej škole, oznámi to písomne riaditeľovi materskej školy. Dieťa prestáva byť dieťaťom materskej školy dňom, ktorý nasleduje po dni, keď riaditeľovi materskej školy bolo doručené oznámenie o zanechaní vzdelávania, alebo dňom uvedeným v oznámení o zanechaní vzdelávania, najskôr však dňom, ktorý nasleduje po dni, keď bolo doručené. Ak zákonný zástupca alebo zástupca zariadenia neoznámi riaditeľovi materskej školy zanechanie vzdelávania a dieťa sa neospravedlnene nezúčastňuje na výchovno-vzdelávacom procese, uplynutím 30. dňa od jeho poslednej účasti na výchovno-vzdelávacom procese prestáva byť dieťaťom príslušnej materskej školy. Riaditeľ materskej školy zanechanie vzdelávania označí v osobnom spise dieťaťa, osobný spis uzavrie a nahlási do centrálneho registra.
1.12 Prerušenie dochádzky dieťaťa do materskej školy, ak nejde o dieťa s PPV
Rozhodnutie o prerušení dochádzky dieťaťa do materskej školy môže vydať riaditeľ materskej školy:

· bez predchádzajúcej žiadosti zákonného zástupcu, ak na to budú existovať dôvody alebo

· na základe žiadosti zákonného zástupcu, ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany zákonného zástupcu.

Ak nastanú dôvody, pre ktoré z rozhodnutia riaditeľa materskej školy bude potrebné na určité obdobie prerušiť dochádzku dieťaťa do materskej školy, tak riaditeľ materskej školy, po predchádzajúcom písomnom upozornení zákonného zástupcu na túto možnosť, vydá rozhodnutie o prerušení dochádzky daného dieťaťa v termíne od – do (uvedie konkrétne dátumy). Zákonný zástupca, ktorý požiadal o prerušenie dochádzky je povinný najneskôr dva týždne pred uplynutím času písomne oznámiť riaditeľovi materskej školy, či jeho dieťa bude po uplynutí tohto času pokračovať v predprimárnom vzdelávaní v materskej škole. 
Dôvody, pre ktoré riaditeľ materskej školy po predchádzajúcom písomnom upozornení zákonných zástupcov vydá rozhodnutie o prerušení dochádzky dieťaťa do materskej školy od – do ( s uvedením konkrétneho dátumu), ktoré sa predchádza vydanie rozhodnutia o predčasnom skončení predprimárneho vzdelávania, ak nejde o dieťa s PPV:

· porušenie školského poriadku

· odmietnutie absolvovania diagnostického vyšetrenia, ak sa špeciálne výchovno-vzdelávacie potreby dieťaťa prejavili po jeho prijatí do materskej školy a je potrebné zmeniť formu vzdelávania dieťaťa
· nedodržiavanie podmienok predprimárneho vzdelávania dieťaťa určené školským poriadkom (opakované neskoré vyzdvihnutie dieťaťa z materskej školy bez predchádzajúcej dohody s riaditeľkou materskej školy, opakované neuhradenie príspevku na výchovu a vzdelávanie a za stravu)
· neinformovanie materskej školy o zmene zdravotnej spôsobilosti ich dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania

· dieťa svojim správaním a agresivitou ohrozuje bezpečnosť a zdravie ostatných detí a  účastníkov výchovy a vzdelávania
· predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.
1.13 Povinné predprimárne vzdelávanie

Plniť povinné predprimárne vzdelávanie musí každé dieťa, ktoré do 31. augusta (vrátane):

· dovŕši päť rokov veku, t. j. dieťa podľa § 28a ods. 1 školského zákona,
· dovŕši päť rokov veku a povinné predprimárne vzdelávanie plní formou individuálneho  vzdelávania, t. j. dieťa podľa § 28b ods. 2 školského zákona,
· dovŕši šesť rokov veku, ale nedosiahlo školskú spôsobilosť, t. j. dieťa podľa § 28a ods. 3 školského zákona– toto dieťa bude pokračovať v plnení povinného predprimárneho vzdelávania ešte jeden školský rok,
· dovŕši päť rokov veku, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa, t. j. dieťa podľa § 28a ods. 6 školského zákona.
Od školského roku 2023/2024, ktorý začínal 1. septembra 2023, už žiadne dieťa nemôže byť zaradené ako dieťa plniace povinné predprimárne vzdelávanie pred 5 rokom veku.  

V prípade, že rodič/zákonný zástupca prihlási dieťa do materskej školy na povinné predprimárne vzdelávanie mimo termínu zápisu (neskôr alebo počas školského roka), dieťa bude prijaté len vtedy, ak je v materskej škole voľná kapacita. Ak ide o dieťa, ktoré doposiaľ nenavštevovalo žiadnu materskú školu a predprimárne vzdelávanie bude pre neho od 1. septembra kalendárneho roku povinné, rodič/zákonný zástupca musí o prijatie požiadať tak, aby dieťa začalo plniť povinné predprimárne vzdelávanie od 1. septembra, keďže povinné predprimárne vzdelávanie trvá jeden školský rok, ktorý začína 1. septembra kalendárneho roku.
Spádová materská škola: Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len „spádová materská škola“), ak rodič pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie. Spádová materská škola sa určuje len pre deti, pre ktoré je predprimárne vzdelávanie povinné. 
Riaditeľ spádovej materskej školy na povinné predprimárne vzdelávanie zo zákona prednostne prijíma deti s trvalým pobytom v danej obci, v ktorej má konkrétna materská škola sídlo a deti umiestnené v zariadení na základe rozhodnutia súdu. 

1.14 Zanedbávanie  riadneho plnenia povinného predprimárneho vzdelávania

Zákonný zástupca dieťaťa nedbá o riadne plnenie povinného predprimárneho vzdelávania najmä, ak neprihlási dieťa na plnenie povinného predprimárneho vzdelávania alebo ak dieťa, pre ktoré je predprimárne vzdelávanie povinné, neospravedlnene vynechá viac ako päť dní v mesiaci. Nesplnenie povinnosti zákonného zástupcu prihlásiť dieťa na plnenie povinného predprimárneho vzdelávania a tiež neospravedlnené vynechávanie predprimárneho vzdelávania sa s účinnosťou od 1. septembra 2021 podľa § 5 ods. 16 zákona č. 596/2003 Z. z. považuje za nedbanie o riadne plnenie povinného predprimárneho vzdelávania, ktoré môže vyústiť do uplatnenia inštitútu „osobitného príjemcu rodinných prídavkov“ podľa zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov (ďalej len „zákon č. 600/2003 Z. z.“).

Ak zákonný zástupca nebude dbať o riadne plnenie povinného predprimárneho vzdelávania,

riaditeľ materskej školy má podľa § 5 ods. 15 zákona č. 596/2003 Z. z. povinnosť oznámiť obci (v ktorej má dieťa trvalý pobyt) a úradu práce, sociálnych vecí a rodiny podľa miesta trvalého pobytu alebo prechodného pobytu oprávnenej osoby (zákonného zástupcu dieťaťa) konkrétne prípady, keď zákonný zástupca dieťaťa nedbá o riadne plnenie povinného predprimárneho vzdelávania. Nedbanie o riadne plnenie povinného predprimárneho vzdelávania vecne príslušný úrad práce sociálnych vecí a rodiny bude následne posudzovať podľa § 12a ods. 1 písm. a) zákona č. 600/2003 Z. z. uplatnením inštitútu osobitného príjemcu. 
Od 1. januára 2023 podľa § 37 ods. 1 zákona č. 596/2003 Z. z. priestupku sa dopustí zákonný zástupca dieťaťa, ktorý

a) ohrozuje jeho výchovu a vzdelávanie,

b) zanedbáva starostlivosť o povinné predprimárne vzdelávanie dieťaťa, najmä ak dieťa

neprihlási na plnenie povinného predprimárneho vzdelávania alebo ak dieťa, pre ktoré je

predprimárne vzdelávanie povinné, neospravedlnene vynechá viac ako sedem dní v mesiaci.

1.15 Vzdelávanie v školách mimo územia Slovenskej republiky a vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nezapisuje do registra škôl

O povolenie plniť povinné predprimárne vzdelávanie formou podľa § 23 písm. b) a c) školského zákona zákonný zástupca žiada formou písomnej žiadosti, v ktorej uvedie:

       a) meno, priezvisko a bydlisko dieťaťa, 

       b) rodné číslo dieťaťa, 

       c) adresu bydliska v zahraničí,

 d) názov a adresu materskej školy, ktorú bude dieťa v zahraničí navštevovať, ak je vopred známa, alebo názov a adresu materskej školy zriadenej iným štátom na území Slovenskej republiky, ktorú bude dieťa navštevovať. 

Osobitný spôsob plnenia povinného predprimárneho vzdelávania podľa zákona materská škola povoľuje na základe žiadosti zákonného zástupcu dieťaťa po jeho riadnom prijatí do materskej školy. Táto materská škola je pre dieťa kmeňovou. Ak ide o vzdelávanie v materskej škole mimo územia Slovenskej republiky, zákonný zástupca do 30 dní po príchode dieťaťa do krajiny pobytu predloží riaditeľovi kmeňovej materskej školy doklad s uvedením názvu a adresy materskej školy, ktorý potvrdzuje, že dieťa navštevuje príslušnú materskú školu.

1.16 Rozhodovanie  materskej školy
Riaditeľ materskej školy podľa § 37 ods. 1 zákona č. 321/2025 Z. z. rozhoduje o:

a) prijatí dieťaťa do materskej školy,

b) prijatí dieťaťa s určením adaptačného pobyt alebo  diagnostického pobytu,
c) prijatí dieťaťa prestupom,

d) prerušení dochádzky dieťaťa do materskej školy,

e) oslobodení dieťaťa od povinnosti dochádzať do školy zo zdravotných dôvodov, ak ide o povinné predprimárne vzdelávanie,

f) povolení individuálneho vzdelávania dieťaťa, ak ide o povinné predprimárne vzdelávanie,

g) pokračovaní plnenia povinného predprimárneho vzdelávania,

h) predčasnom skončení predprimárneho vzdelávania, ak nejde o povinné predprimárne

vzdelávanie,

i) určení príspevku zákonného zástupcu dieťaťa na čiastočnú úhradu výdavkov materskej školy, ktorej zriaďovateľom je okresný úrad v sídle kraja, ak nejde o povinné predprimárne vzdelávanie.

Z dôvodu neuhradenia príspevkov v zmysle Všeobecne záväzného nariadenia obce Jelka č. 1/2025 z 01. apríla 2025 o určení príspevkov od zákonných zástupcov detí na čiastočnú úhradu výdavkov v materských školách a v zmysle Všeobecného záväzného nariadenia obce Jelka č. 6/2023 z 20. októbra 2023 o určení výšky príspevku na čiastočnú úhradu nákladov , výšky príspevku na režijné náklady v školskej jedálni pri materskej škole môže riaditeľka po predchádzajúcom písomnom upozornení zákonného zástupcu rozhodnúť o ukončení dochádzky dieťaťa do materskej školy.
Spôsob a podmienky ukončenia výchovy a vzdelávania  a vydanie dokladu o získanom vzdelaní

Podľa § 16 písm. 2 zákona č 245/2008 Z. z. o výchove a vzdelávaní (školský zákon) a o zmene a doplnení  niektorých zákonov predprimárne vzdelanie získa dieťa absolvovaním posledného ročníka vzdelávacieho odboru vzdelávania v materskej škole. Dokladom o získanom stupni vzdelania je osvedčenie o získaní predprimárneho vzdelávania (vydané na tlačive schválenom ministerstvom školstva).
Článok 2

Práva a povinnosti detí a ich zákonných zástupcov v materskej škole, pravidlá vzájomných vzťahov s pedagogickými zamestnancami a ďalšími zamestnancami materskej školy

Dieťa má právo na:
• bezplatné vzdelanie v materskej škole rok pred plnením povinnej školskej dochádzky

• vzdelanie v štátnom jazyku a v materinskom jazyku v rozsahu ustanovenom v školskom  

   zákone

• individuálny prístup rešpektujúci jeho schopnosti a možnosti a zdravotný stav

• úctu k jeho vierovyznaniu, svetonázoru, národnostnej a etnickej príslušnosti

• poskytovanie poradenstva a služieb spojených s výchovou a vzdelávaním

• výchovu a vzdelávanie v bezpečnom a hygienicky vyhovujúcom prostredí

• organizáciu výchovy a vzdelávania primeranú jeho veku, schopnostiam, záujmom,

   zdravotnému stavu a v súlade so zásadami psychohygieny

• úctu k svojej osobe a na zabezpečenie ochrany proti fyzickému, psychickému a sexuálnemu 

   násiliu

• právo na informácie týkajúce sa jeho osoby a jeho výchovno-vzdelávacích výsledkov.

Dieťa so zdravotným znevýhodnením má právo na výchovu s využitím špecifických foriem a metód, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávanie umožňujú.

Deťom cudzincov v povoleným pobytom na území Slovenskej republiky a deťom žiadateľov o udelenie azylu a Slovákov žijúcich v zahraničí sa poskytuje výchova a vzdelávanie a stravovanie v materskej škole za tých istých podmienok ako občanom Slovenskej republiky.
Nikto nesmie práva a povinnosti vyplývajúce zo školského zákona zneužívať na škodu druhého dieťaťa, pretože v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.
Dieťa je povinné:

• neobmedzovať svojím konaním práva ostatných osôb zúčastňujúcich sa na výchove 

  a vzdelávaní

• dodržiavať školský poriadok materskej školy

• chrániť pred poškodením majetok materskej školy a majetok, ktorý využíva na výchovu  a
   vzdelávanie

• pravidelne sa zúčastňovať na výchove a vzdelávaní

• konať tak, aby neohrozoval svoje zdravie a bezpečnosť, ako aj zdravie a bezpečnosť ďalších

  osôb zúčastňujúcich sa na výchove a vzdelávaní

• ctiť si ľudskú dôstojnosť svojich spolužiakov a zamestnancov materskej školy

• rešpektovať pokyny zamestnancov materskej školy, ktoré sú v súlade so všeobecne 

   záväznými právnymi predpismi, vnútornými predpismi školy a dobrými mravmi.

Zákonný zástupca dieťaťa má právo:

• žiadať, aby sa v rámci výchovy a vzdelávania v materskej škole poskytovali deťom 

   informácie a vedomosti vecne a mnohostranne v súlade so súčasným poznaním sveta a

   v súlade s princípmi a cieľmi výchovy a vzdelávania podľa školského zákona

• oboznámiť sa so vzdelávacím programom materskej školy a školským poriadkom

• byť informovaný o výchovno-vzdelávacích výsledkoch svojho dieťaťa

• na poskytnutie poradenských služieb vo výchove a vzdelávaní svojho dieťaťa
• požiadať o prerušenie, prípadne predčasné skončenie dochádzky dieťaťa.

Zákonný zástupca dieťaťa je povinný:

· dodržiavať podmienky výchovno-vzdelávacej činnosti svojho dieťaťa určené školským poriadkom
· dbať na sociálne a kultúrne zázemie dieťaťa a rešpektovať jeho špeciálne výchovno- vzdelávacie potreby  
· vytvoriť pre dieťa podmienky na prípravu na výchovu a vzdelávanie v materskej škole a na plnenie školských povinností 

· poskytovať súčinnosť pri riešení prejavov rizikového správania svojho dieťaťa v materskej škole, ktoré môžu ohroziť bezpečnosť a zdravie

· dbať, aby dieťa dochádzalo do materskej školy pravidelne a včas, ak mu nezabezpečí inú formu vzdelávania

· ospravedlňovať dôvody neprítomnosti dieťaťa na výchove a vzdelávaní dokladmi v súlade so školským poriadkom

· informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania

· ak je neprítomnosť dieťaťa v materskej škole dlhšia ako tridsať po sebe nasledujúcich dní, je zákonný zástupca povinný riaditeľke materskej školy písomne oznámiť dôvod neprítomnosti a pri opätovnom nástupe predložiť vyhlásenie o bezinfekčnosti
· podať žiadosť o zmene pobytu dieťaťa v materskej škole z celodenného na poldenný , prípadne z poldenného na celodenný

· pravdivo informovať  materskú školu počas konania  o rozvode  a úprave výkonu rodičovských práv a povinností, a do rozhodnutia súdu tak, ako to bolo do vydania  návrhu na rozvod manželstva : počas prebiehajúceho konania materská škola zachováva neutralitu , rešpektuje rozhodnutie  a predbežné rozhodnutie súdu. Materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v starostlivosti v bežných veciach.
· brať na vedomie, že priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje
· v prípade narušených vzťahov medzi zákonnými zástupcami rešpektovať rozhodnutie súdu alebo predbežné rozhodnutie súdu
· rešpektovať, že v prípade zverenia dieťaťa právoplatným rozhodnutím súdu len jednému zo zákonných zástupcov, materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach zastupovať
·  pedagogickí zamestnanci  počas prebiehajúceho konania  o úprave výkonu rodičovských práv a povinností k dieťaťu zachovajú neutralitu  vo svojich postojoch a vyjadreniach týkajúcich sa dieťaťa a v prípade potreby poskytnú nezaujaté , vecné a objektívne  stanovisko len súdu, ak si ho od materskej školy písomne vyžiada, a obsah  tohto písomného stanoviska neposkytnú žiadnemu z dotknutých zákonných zástupcov (učiteľka neposkytnú hodnotiace stanovisko ani na žiadosť  ani jedného zo zákonných zástupcov)  
· nahradiť škodu, ktorú dieťa úmyselne zavinilo

· rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy

·  rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy)

·  všetky veci súvisiace s poskytovaním predprimárneho vzdelávania jeho dieťaťa riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom

· zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy. V opačnom prípade zákonný zástupca bude písomne upozornený za porušenie školského poriadku. Po ďalšom prípade zákonný zástupca bude predvolený riaditeľkou materskej školy na vydiskutovanie situácie, o čom bude vyhotovený písomný záznam. Ak zákonný zástupca bude naďalej pokračovať v šírení nepravdivých a urážlivých vyjadrení, v prípade detí, ktoré nie sú deťmi plniace PPV, dieťa bude vylúčené z materskej školy. V prípade detí plniace PPV, situácia bude riešená právnymi prostriedkami.
· v prípade ak zákonný zástupca bez predchádzajúcej dohody opakovane nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú splnomocnenie na prevzatie dieťaťa. Ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov
Výkon práv a povinností  vyplývajúcich zo školského zákona  je v súlade s dobrými mravmi  a nikto nesmie tieto práva  a povinnosti zneužívať na škodu druhého dieťaťa, pretože   v súlade s  § 145 ods. 1 školského zákona  sa práva ustanovené školským zákonom zaručujú rovnako všetkým deťom a to v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z.  o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov v znení neskorších predpisov (antidiskriminačný zákon).

Rodič/zákonný zástupca je povinný pravidelne uhrádzať príspevky v zmysle Všeobecne záväzného nariadenia obce Jelka č. 1/2025 z 01. apríla 2025 o určení príspevkov od zákonných zástupcov detí na čiastočnú úhradu výdavkov v materských školách v súlade s § 28 ods. 3 školského zákona za pobyt dieťaťa v materskej škole zriadenej obcou Jelka, mesačne na jedno dieťa 35 €.
Tento príspevok sa uhrádza vopred do 10 dňa v kalendárnom mesiaci na účet materskej školy IBAN SK2802000000002395789251. V každej triede je triedna učiteľka povinná viesť o úhradách príspevkov kontrolovateľnú evidenciu. Preto musí zákonný zástupca preukázať učiteľke doklad o zaplatení najneskôr do 10. dňa v kalendárnom mesiaci.

Príspevok v materskej škole sa neuhrádza za dieťa:

• ktoré má jeden rok pred plnením povinnej školskej dochádzky

• ak zákonný zástupca dieťaťa predloží riaditeľke materskej školy doklad o tom, že je poberateľom dávky  v hmotnej núdzi a príspevkov k dávke v hmotnej núdzi a predloží žiadosť na uvoľnenie platby
• ktoré je umiestnené v zariadení na základe rozhodnutia súdu

• ktoré má prerušenú dochádzku do materskej školy na viac ako 30 po sebe nasledujúcich   kalendárnych  dní z dôvodu choroby alebo rodinných dôvodov preukázateľným spôsobom (lekárskym potvrdením alebo s čestným vyhlásením).
Ak zákonný zástupca uhradí príspevok a nastanú podmienky podľa uvedených bodov,  materská škola započíta úhradu na ďalší mesiac už zaplatený príspevok na základe písomného súhlasu zákonného zástupcu.

Príspevok na stravovanie dieťaťa, pokiaľ sa v materskej škole stravuje.

• V zmysle Všeobecne záväzného nariadenia obce Jelka č. 6/2023 z 20. októbra 2023, o príspevku na čiastočnú úhradu nákladov v školskej jedálni pri materskej škole v súlade s § 140 ods. 10 školského zákona činnosť v školských jedálňach sa  uskutočňuje za čiastočnú úhradu nákladov spojených s činnosťou v školských jedálňach MŠ v zriaďovateľskej pôsobnosti obce je na jeden deň určený príspevok nasledovne:

• Celodenná strava ( náklady na nákup potravín) – stravník – dieťa materskej školy: vo výške stravného limitu 2,10  €,  z toho: desiata:    0,50 eura 
                                                                obed:       1,20 eura 
                                                                olovrant:  0,40 eura 
Príspevok  na režijné náklady uhrádza rodič/zákonný zástupca dieťaťa materskej školy vo výške 2,00 € za každý začatý mesiac.
• Celodenná strava – stravník – dieťa materskej školy, rok pred plnením povinnej školskej dochádzky: 
Dotácia na podporu dieťaťa k stravovacím návykom: 1,40 €
Platba zákonného zástupcu  za jeden deň ( doplatok na nákup potravín) v prípade poldenného pobytu dieťaťa v materskej škole je 0,30 € a celodenného pobytu 0,70 €.
Príspevok  na režijné náklady uhrádza rodič/zákonný zástupca dieťaťa materskej školy vo výške 2,00 € za každý začatý mesiac. 
Príspevok, ktorý uhrádza zákonný zástupca dieťaťa, je určený vo výške nákladov na nákup potravín v nadväznosti na odporúčané výživové dávky - § 140 ods. 10 školského zákona.

Príspevok sa uhrádza vopred do 30. dňa v predchádzajúcom mesiaci za celý mesiac na bankový účet školskej jedálne IBAN: SK2102000000350013032132 (bankovým prevodom, poštovou poukážkou). 
Článok 3

Prevádzka a vnútorný režim materskej školy

Materská škola- Óvoda, Mierová 960/18, Jelka  je v prevádzke v pracovných dňoch od 6,30 hod. do 16,30 hod.
Riaditeľka materskej školy: Anikó Kovácsová.

Konzultačné hodiny: streda od 8,00 do 13,00 hod.  prípadne podľa dohody so zákonnými zástupcami.
Tel. č. 0917 404 572
Vedúca školskej jedálne: Ildikó Nagyová.

Úradné dni pre verejnosť: streda od 8,00 do 14,00 hod.

Tel. č. 0903843803
S účinnosťou od 1. septembra 2026 už riaditeľka materskej školy nemá povinnosť prerokovať čas prevádzky so zriaďovateľom.

Zákonný zástupca má možnosť  konzultovať s pedagogickými zamestnancami  denne v čase od 12,00 do 12,30 h. , prípadne  v inom čase podľa dohody. Konzultácie sú spravidla ústne, ale pokiaľ zákonný zástupca , prípadne pedagogický zamestnanec prejaví záujem , vyhotovia  sa aj v písomnej forme. V písomnej forme sa vyhotovujú aj vtedy, ak pedagogický zamestnanec opakovane rieši rovnaký problém , na ktorý bol zákonný zástupca  v predchádzajúcom čase upozornený.

V čase letných prázdnin je prevádzka materskej školy prerušená z hygienických dôvodov, keď prevádzkoví zamestnanci vykonávajú upratovanie a dezinfekciu.  V tomto období sú vykonávané rekonštrukčné práce , maľovanie, modernizácia priestoru a ostatní  zamestnanci  čerpajú dovolenku podľa plánu. Prerušenie prevádzky oznámi riaditeľka materskej školy zákonným zástupcom dva mesiace vopred (v mesiaci máj).
Počas školských prázdnin budú rodičia písomne vyjadrovať svoj záujem o prevádzku materskej školy. Pokiaľ záujem nepresiahne 50%, prevádzka bude iba obmedzená na zodpovedajúci počet tried, pokiaľ záujem nepresiahne 25%, prevádzka bude z ekonomických dôvodov prerušená. Vyjadrenie záujmu o prevádzku materskej školy s vlastnoručným podpisom je záväzné. Ak počas školských prázdnin dieťa zo zdravotných dôvodov nemôže navštevovať materskú školu, rodič/zákonný zástupca je povinný to oznámiť triednej učiteľke. Ak opätovne sa stáva, že rodič napriek vyjadrenia záujmu nedonesie dieťa do materskej školy, počas nasledujúcich školských prázdnin záujem rodiča/zákonného zástupcu o záujem o prevádzku nebude akceptovaný. 

Prevádzka materskej školy môže byť dočasne prerušená aj zo závažných dôvodov, ktoré ohrozujú zdravie zverených detí, alebo môže spôsobiť závažné škody na majetku. V prípade neprítomnosti detí zo zdravotných dôvodov (napr. rozšírený výskyt chrípky a pod.) sa bude materská škola riadiť nariadeniami zriaďovateľa príp. príslušného úradu verejného zdravotníctva.

 Z dôvodu úsporných opatrení môže byť obmedzená prevádzka zlúčením tried popoludní zo šiestich tried  na päť, resp.  štyri triedy, ak sa zníži počet detí z dôvodu ochorenia alebo počas neprítomnosti učiteliek. Riaditeľka  zabezpečuje, aby v prvom rade boli deti dopoludnia vo svojej     triede a delili sa až popoludní. Nepedagogickí zamestnanci pri delení detí zabezpečia prenesenie posteľnej bielizne do určených tried tak, aby každé dieťa malo svoju posteľnú bielizeň. O tom , že sú deti delené , sú rodičia informovaní písomným oznamom na dverách triedy a e-mailovou správou aj s uvedením triedy , v ktorej sa dieťa  nachádza. 
Podľa § 24 ods. 9 zákona č. 355/2007 Z. z. materská škola je povinná:

a) zabezpečiť, aby skutočnosť, či zdravotný stav dieťaťa umožňuje jeho prijatie do materskej školy, zisťovala každý deň zodpovedná službukonajúca učiteľka pred prijatím dieťaťa do materskej školy,

b) zabezpečiť, aby službukonajúca učiteľka prijala dieťa podozrivé z ochorenia iba na základe vyšetrenia jeho zdravotného stavu ošetrujúcim lekárom,

c) zabezpečiť izoláciu dieťaťa od ostatných detí, ak dieťa počas dňa prejavilo príznaky akútneho prenosného ochorenia, dočasný dohľad nad ním a informovanie zástupcu dieťaťa.

Učiteľka materskej školy má ustanovené právo a v záujme ochrany zdravia všetkých detí prijatých do materskej školy aj povinnosť, odmietnuť prebrať dieťa, ak zistí, že nie je zdravotne spôsobilé na pobyt v materskej škole. Na tento účel slúži realizácia „ranného filtra“. Cieľom „ranného filtra“ je identifikovať deti, ktoré navonok prejavujú zreteľné príznaky, ktoré by mohli znamenať infekčné ochorenie dieťaťa s možnosťou ohrozenia ostatných detí v materskej škole. Ak sa pri rannom filtri zistia príznaky ochorenia, dieťa môže prijať len na základe odporúčania od ošetrujúceho lekára. Dôvody pre neprijatie dieťaťa do materskej školy ako prevencia ochrany zdravia ostatných detí: zvýšená telesná teplota, dráždivý kašeľ, zápal očných spojiviek, výtok z uší, užívanie antibiotík a iných liekov pri akútnom ochorení a rekonvalescencii, pedikulóza, črevné ťažkosti, infekčné a prenosné choroby, zlomeniny.
Všetci zamestnanci materskej školy majú zákaz podávať deťom lieky navrhnuté rodičom. 

Ak dieťa v materskej škole počas dňa ochorie, pedagogický zamestnanec zabezpečí jeho izoláciu od ostatných detí, dozor ním poverenou osobou z radov zamestnancov materskej školy a informuje zákonného zástupcu dieťaťa. Zákonný zástupca môže poveriť s vyzdvihnutím chorého dieťaťa len plnoletú osobu. Po vyzdvihnutí dieťaťa zákonný zástupca buď navštívi lekára, ktorý rozhodne o ďalšom postupe alebo sám rozhodne (s plnou zodpovednosťou za svoje dieťaťa), čo s dieťaťom urobí (napr. nechá ho niekoľko dní doma a zabezpečí starostlivosť inou osobou atď.).

Materská škola nemá povinnosť písomne žiadať od lekára potvrdenie o zdravotnom stave dieťaťa, ktoré učiteľka materskej školy odmietla prevziať po zistení, že jeho zdravotný stav nie je vhodný na prijatie do materskej školy (na základe realizácie ranného filtra). Ak dieťa neprejde ranným filtrom, zákonný zástupca s takýmto dieťaťom absolvuje lekárske vyšetrenie (materská škola následne ospravedlní neprítomnosť dieťaťa potvrdením od lekára) alebo zabezpečí jeho doliečenie a starostlivosť inou osobou.
1. Organizácia tried a vekové zloženie detí

   Pavilón A              1. trieda VČIELKY          4-7 ročné deti  s VJ maďarským 

   Pavilón B              2. trieda MRAVČEKY     6-7 ročné deti s VJ  slovenským
   Pavilón C              3. trieda LIENKY             4 ročné deti s VJ slovenským
                                 4. trieda  STONOŽKY     3 ročné deti s VJ maďarským
    Pavilón D             5.trieda MOTÝLE            3 ročné deti s VJ slovenským
    Pavilón E              6. trieda SOVIČKY          4-7 ročné deti s VJ slovenským 
2. Organizácia  tried, schádzanie a rozchádzanie detí

     Pavilón A  - 1. trieda               7.00 – 16.00 hod.        
     Pavilón B  - 2. trieda               7.00 - 16.00 hod.
     Pavilón C – 3. a 4. trieda         6,30 -  16,30 hod.
     Pavilón D  - 5. trieda               7.00 – 16.00 hod.
     Pavilón E  - 6.  trieda              7.00 – 16.00 hod.

V čase od 6,30 do 7,00 hod. sa deti zo všetkých tried schádzajú v zbernej triede v pavilóne C , pedagogický dozor vykonávajú učiteľky: Mgr. S. J. a Bc. S. M. Zberná trieda je k dispozícii výlučne rodičom/zákonným zástupcom, ktorí sú zamestnaní.
Po 7,00 hod. deti odvedie triedna učiteľka do kmeňovej triedy. Od 16,00 hod. do 16,30 hod.  sú deti  v zbernej triede v pavilóne C. Deti, ktorých rodičia žiadali poldennú dochádzku a odchádzajú z materskej školy pred spánkom, sú povinný vyzdvihnúť dieťa v čase od 11,30 do 12,15 hod. Ak rodič nedodrží čas vyzdvihnutia 3 krát počas jedného mesiaca, bude písomne upozornení na porušenie školského poriadku. Ak po upozornení opätovne nevyzdvihne dieťa, dieťa, ktoré neplní PPV, bude vylúčené z materskej školy. V prípade detí PPV zanedbávanie dieťaťa bude hlásené na sociálnu kuratelu.
3. Denný poriadok

Usporiadanie denných činností, pravidelne sa opakujúcich v konkrétnej triede je spracované vo forme denného poriadku, pričom kladieme dôraz na vekové osobitosti a individuálne zvláštnosti detí v konkrétnej triede. Denné činnosti sa striedajú vždy v určitom rytme, čo pozitívne vplýva na celkovú atmosféru a klímu triedy. Medzi deťmi a učiteľkou sa v nej vytvára atmosféra pohody a vzájomnej dôvery. Denný poriadok v materskej škole je dostatočne pružný, umožňuje učiteľke reagovať na potreby a záujmy každého dieťaťa a poskytuje priestor na pokojný, bezpečný, aktívny a zmysluplný pobyt dieťaťa v materskej škole.
Pri usporiadaní denných činností sa:
• zabezpečuje vyvážené striedanie činností s dôrazom na vytvorenie bezstresového prostredia pre deti, učiteľky a aj ostatných zamestnancov materskej školy, ale aj pre rodičov/zákonných zástupcov,
• dodržiavajú zásady zdravej životosprávy detí,
• vytvára časový priestor na hry, učenie a učenie sa dieťaťa,
• dodržiava pevne stanovený čas na činnosti zabezpečujúce životosprávu detí.

Denný poriadok je zverejnený pre zákonných zástupcov na nástenke v šatni príslušnej triedy. Učiteľka  počas denných činností odchádza od detí len v krajnom prípade a na nevyhnutný čas, pričom o dozor pri deťoch požiada kolegyňu , príp. inú zamestnankyňu materskej školy. Pri organizácií činnosti spojených s uspokojovaním základných fyziologických potrieb detí má učiteľka vždy na zreteli dodržiavanie psychohygieny detí a ochrany zdravia. 

Počas celého pobytu dieťaťa v materskej škole sa zakazuje používať akékoľvek formy telesných trestov a sankcií v edukácií. Zakázaná je tiež reklama vplývajúca na zdravie , psychiku či morálku detí a propagácia politických strán.
V materskej škole pozostáva výchovno-vzdelávacia činnosť z relatívne ustálených a rytmicky sa striedajúcich organizačných foriem dňa. V organizačných formách dňa sa vzhľadom na optimálny biorytmus a zdravú životosprávu dieťaťa uspokojujú jeho potreby a záujmy, túžby po poznaní a činnosti. Denný poriadok je prispôsobený  podmienkam materskej školy , príchodu a odchodu väčšiny detí, ako aj potrebám zákonných zástupcov. 
Pri striedaní denných činností  učiteľky  rešpektujú:

• pravidelnosť –  poskytnúť podmienky a priestor na spontánne hry, edukačné aktivity, pobyt vonku a zabezpečiť ich pravidelné opakovanie atď., s dôrazom najmä na to, že v súčasnosti je už prekonaný názor, že všetky organizačné formy sa budú konať v presne stanovenom čase, ako aj s presným časovým vymedzením,

• dôslednosť – umožniť dieťaťu dokončiť hru, príp. presunúť ju vytvorením vhodných podmienok na neskorší čas, alebo viesť deti dôsledne a citlivo k dodržiavaniu pravidiel slušného správania v akejkoľvek situácii ,

• optimálny biorytmus –  umožniť pravidelnosť v činnostiach zabezpečujúcich životosprávu, pri zabezpečovaní hygienických potrieb, pravidelnosť odpočinku, pohybových a relaxačných cvičení ,

• bezstresové prostredie –  uspokojovať potreby a záujmy detí, nenáhliť sa v realizácii výchovnovzdelávacích činností, znížiť hlučnosť v triede používaním primeranej hlasovej intenzity, primeraných neverbálnych prejavov atď.

Organizačné formy dňa v materskej škole sú:

1. hry a hrové činnosti (môžu sa zaradiť aj viackrát denne dopoludnia i popoludní),

2. pohybové a relaxačné cvičenia (môžu sa zaradiť aj viackrát denne),

3. pobyt vonku (v jarných a letných mesiacoch aj 2x denne),

4. činnosti zabezpečujúce životosprávu (osobná hygiena, stravovanie, stolovanie),

5. odpočinok (rešpektuje sa aj prípadná potreba spánku niektorých detí),

6. vzdelávacia aktivita (organizačná forma predprimárneho vzdelávania).

Hry a činnosti podľa výberu detí sú spontánne alebo učiteľkou navodzované hry. Ich súčasťou je dopoludnia aj ranný filter prípadne aj ranný kruh. Hry a činnosti podľa výberu detí sú zaraďované ako samostatná organizačná jednotka počas prichádzania detí do materskej školy a odchádzania popoludní. Súbežne s nimi sa môžu uskutočňovať aj vzdelávacie aktivity. Pri navodzovaní obsahu hier a činností podľa výberu detí sa kladie dôraz na uplatňovanie ich individuálnych záujmov a potrieb. 

Zdravotné cvičenie sa realizuje každý deň v určitom čase zásadne pred jedlom (spravidla pred desiatou) s podmienkou dodržiavania hygienických zásad (vo vyvetranej miestnosti, prípadne vonku). Patrí k vopred plánovaným činnostiam. Môže sa zaradiť aj viackrát v priebehu dňa a realizuje sa  tak v interiéri, ako aj v exteriéri materskej školy (školský dvor, terasa, ihrisko a. i.). 

Vzdelávacie aktivity sú aktivitami vzťahujúcimi sa na sprostredkovanie plánovaných vzdelávacích obsahov jednotlivých vzdelávacích oblastí. V rámci vzdelávacích aktivít sa vytvára nosný priestor na postupné dosahovanie výkonových štandardov. Vzdelávacie aktivity sa zaraďujú ako samostatná organizačná jednotka alebo môžu byť súčasťou všetkých ostatných denných činností. Sú realizované ako individuálne, skupinové alebo frontálne aktivity detí. Časové trvanie vzdelávacej aktivity musí rešpektovať schopnosti a potreby detí, ich vývinové osobitosti a zákonitosti psychohygieny.

 Pobyt vonku plní okrem pedagogickej a rekreačnej aj významnú zdravotnú funkciu. Súčasťou pobytu vonku sú najmä spontánne pohybové aktivity, voľné hry podľa výberu detí a vychádzka mimo areálu materskej školy. V rámci pobytu vonku sú zaradené aj vzdelávacie aktivity a zdravotné cvičenie tak, aby bol ponechaný dostatok času na spontánne hry a pohybové aktivity detí. Realizuje sa každodenne. Skrátiť, či úplne vynechať sa môže len z dôvodu mimoriadne nepriaznivých meteorologických podmienok. Ak sa pobyt vonku skráti alebo nerealizuje, je potrebné zabezpečiť podmienky na pohybovú aktivitu detí v triede .

 Činnosti zabezpečujúce životosprávu: Stravovanie detí sa zabezpečuje v pevne stanovenom čase, pričom sa odporúča dodržať trojhodinový interval medzi podávanými jedlami (desiata, obed, olovrant). 

Odpočinok sa zaraďuje po obede, pričom jeho trvanie závisí od potrieb detí.  Minimálne trvanie odpočinku je 30 minút. Odpočinok vo vekovo heterogénnych triedach sa diferencuje podľa potrieb detí. 

V každej organizačnej forme dňa sa integrovane realizujú nasledujúce vzdelávacie oblasti: Jazyk a komunikácia, Matematika a práca s informáciami, Človek a spoločnosť, Človek a príroda, Človek a svet práce, Zdravie a pohyb, Umenie a kultúra.
4. Odhlasovanie dieťaťa z materskej školy a stravovania

 Ak sa dieťa nemôže zúčastniť na výchove a vzdelávaní, jeho zákonný zástupca je povinný oznámiť materskej škole bez zbytočného odkladu príčinu jeho neprítomnosti. Zákonný zástupca v prípade ochorenia dieťaťa odhlási na potrebný čas dieťa zo stravovania  na príslušný deň u vedúcej školskej jedálne do 6,00,  u triednej učiteľky, prípadne riaditeľky materskej školy odhlasovanie detí z materskej školy  je možné ráno do 8,00 h.  Zákonný zástupca v prípade  zlého zdravotného stavu na  základe odporúčanie lekára môže požiadať o prerušenie dochádzky svojho dieťaťa do materskej školy. O prerušenie dochádzky do materskej školy môže požiadať zákonný zástupca aj z rodinných dôvodov (najviac na tri mesiace). Po návrate do materskej školy zákonný zástupca  predloží potvrdenie o zdravotnom stave dieťaťa, prípadne potvrdí zdravotný stav doložením vyhlásenia o bezinfekčnosti prostredia. 

Zákonný zástupca môže odhlásiť svoje dieťa osobne v materskej škole, alebo   telefonicky na t. č. :  0917 404 572 alebo u vedúcej školskej jedálne na tel. č.: 0903843803.
Ak sa tak nestane, uhrádza zákonný zástupca plnú stravnú jednotku. Ak zákonný zástupca dieťa včas neodhlási zo stravy, po dohode s vedúcou školskej jedálne môže si obed za prvý deň prevziať do obedára v čase od 11,00 hod. do 11,15 hod. a od 12,15 hod. do 13,00 hod.

5. Preberanie detí

Dieťa od zákonného zástupcu preberá učiteľka, ktorá zaň zodpovedá od jeho prevzatia až po jeho odovzdanie učiteľke, ktorá ju strieda v práci, zákonnému zástupcovi, alebo inej splnomocnenej osobe. Zákonný zástupca privedie dieťa do materskej školy do 8,00 hod. a prevezme ho zvyčajne po 15,00 hod. Pravidelné nedodržanie času príchod sa považuje za porušenie školského poriadku a po písomnom upozornení riaditeľkou materskej školy bude dieťa vylúčené z materskej školy. V prípade dochádzky dieťaťa v inom čase, ak je nutné, dohodne zákonný zástupca čas jeho príchodu a spôsob stravovania tak, aby nenarušil činnosť ostatných detí. Na prevzatie svojho dieťaťa z materskej školy môže zákonný zástupca písomne splnomocniť aj svoje maloleté dieťa, alebo inú osobu, ktorá po prevzatí za dieťa zodpovedá. Všetky osoby, ktoré zákonný zástupca splnomocní na preberanie dieťaťa z materskej školy, musia byť uvedené v splnomocnení, ktoré platí vždy v príslušnom školskom roku. Nepreberáme zodpovednosť za bezpečnosť dieťaťa, ktoré rodič poslal do materskej školy samé, prípadne ho nechal v šatni samé bez dozoru.
Podľa § 24 ods. 6 zákona č. 355/2007 Z. z. v materskej škole môže byť umiestnené len dieťa,

ktoré:

a) je zdravotne spôsobilé na pobyt v kolektíve,

b) neprejavuje príznaky prenosného ochorenia,

c) nemá nariadené karanténne opatrenia.
Učiteľka má právo odmietnuť prevzatie dieťaťa, ak  pri vykonávaní  ranného filtra zistí, že jeho zdravotný stav (kašle , má nádchu, má príznaky pedikulózy)  nie je vhodný na prijatie do materskej školy. Prijíma  len deti , u ktorých po vykonaní ranného filtra nezistila známky akútneho ochorenia. 
„Preberanie“ detí medzi učiteľkami v čase schádzania a rozchádzania je možné len písomne na základe aktuálneho zoznamu detí s podpisom preberajúcej a odovzdávajúcej učiteľky. Záznam o preberaní a odovzdávaní detí je súčasťou Evidencie dochádzky. 
Preberanie detí v poobedňajších hodinách: 
V prípade, že v poobedňajších hodinách deti sa nachádzajú na školskom dvore, rodič, zákonný zástupca alebo splnomocnená osoba preberá dieťaťa od  učiteľky a okamžite opustí areál materskej školy. 
V prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa ( vyžiadame od zákonných  zástupcov kontakty na viac osôb, ktoré by mohli v prípade tejto situácie prevziať dieťaťa). Ak ani žiadna z poverených  osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov. 

Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomne splnomocnená osoba.

V prípade, ak má materská škola podozrenie, že zákonný zástupca opakovane odovzdá alebo preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.
6. Organizácia v šatni
Do šatne majú prístup zákonní zástupcovia a splnomocnené osoby v čase od 7,00 do 8,00 hod. a od 14,30 do 16,00 hod. Z hygienických dôvodov sú povinní používať ochranné  fóliové návleky na topánky. Pri prezliekaní a odkladaní vecí do skrinky vedú deti k samostatnosti a poriadkumilovnosti.
Za poriadok a estetickú úpravu v šatni zodpovedá učiteľka príslušnej triedy, za hygienu a uzamknutie vchodu určená prevádzková zamestnankyňa.

Odporúča sa priniesť dieťaťu náhradné oblečenie, na prezutie ortopedické sandále alebo klasické detské papuče označené s menom dieťaťa. Deti z bezpečnostných dôvodov v žiadnom prípade nemôžu nosiť „šľapky“ alebo tzv. „crocsky“.
Deti do materskej školy nesmú nosiť peniaze, mobilné telefóny, sladkosti, žuvačky, šperky ani iné ostré predmety, aby neohrozovali seba a ostatných. 
Zákonný zástupca sa nezdržiava dlho v šatni a nezdržiava triednu učiteľku pri edukačnej činnosti. Pokiaľ má záujem o konzultáciu, dohodne si termín a čas, aby to vyhovovalo obidvom stranám. Zlepší to komunikáciu a napomôže k doriešeniu  problému. Rodič nesmie manipulovať s inventárom materskej školy. Bez súhlasu riaditeľky nevyvesuje oznamy a ponuky na nástenky príslušných tried. Rodičia bez pozvania a bez súhlasu riaditeľky materskej školy sa nezdržiavajú v triedach počas dňa, ich prítomnosť je dovolená len v prípadoch tvorivých  dielní , besiedok, spoločných aktivít.
7. Organizácia v umyvárni
 Štyri triedy majú samostatnú umyváreň, dve triedy majú spoločnú umyváreň.
Každé dieťa má vlastný hrebeň, uterák a pohár. Za pravidelnú výmenu uterákov, čistenie hrebeňov a suchú podlahu zodpovedá príslušná prevádzková zamestnankyňa. Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. Pravidelne sa osobná hygiena uskutočňuje pred každým jedlom, po pobyte vonku a po popoludňajšom odpočinku. Za celkovú organizáciu pobytu detí v umyvárni, uzatvorenie vody, spláchnutie záchodov a dodržiavanie hygienických, zdravotných a bezpečnostných predpisov zodpovedá učiteľka príslušnej triedy a prevádzková zamestnankyňa.

Rodičia nevstupujú do detských záchodov a nepoužívajú školské toalety a detské umývadlá.
8. Pobyt detí vonku

Pobyt vonku obsahuje pobytové aktivity detí, v rámci školského dvora, alebo vychádzky. Môže tu byť zaradená vzdelávacia  aktivita , ak je v rámci  nej z obsahového hľadiska rôznym spôsobom zastúpené oboznamovanie s prírodou a prírodnými javmi. V záujme zdravého psychosomatického vývinu detí sa realizuje každý deň.  Uskutočňuje sa v každom vhodnom počasí. Výnimkou, keď sa nemusí uskutočniť, sú nepriaznivé klimatické podmienky, silný nárazový vietor, silný mráz, dážď (nie mrholenie), nadmerné znečistenie ovzdušia. V jarných a letných mesiacoch sa pobyt vonku upravuje vzhľadom na intenzitu slnečného žiarenia (s pokrievkou hlavy šiltovkou, klobúkom a pod.) a zaraďuje sa 2-krát počas dňa, v dopoludňajších a odpoludňajších hodinách. Je zabezpečený pitný režim. Pri pobyte vonku sa dodržiava harmonogram vychádzok  a pobytu deti na školskom dvore. Pohyb po ceste bez chodníka a bez reflexnej vesty je zakázaný. S triedou s deťmi vo veku od 3 do 4 rokov sa uskutočňuje vychádzka vždy za prítomnosti dvoch učiteliek. Neodmysliteľnými činnosťami počas pobytu vonku sú tvorivé aktivity s pieskom, pohybové hry s loptou a iné pohybové, športové a hudobno-pohybové hry, ako aj kreslenie kriedovým pastelom na betón atď. Učiteľka venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle všeobecne záväzných právnych predpisov a pokynov riaditeľky materskej školy.

V letných mesiacoch sa pobyt vonku na priamom slnečnom žiarení zvyčajne v čase od 11,00 h do 15,00 h obmedzuje na minimum.

Pri prechádzaní cez komunikáciu sa učiteľka dôsledne riadi zásadami ochrany zdravia a bezpečnosti detí. Dáva znamenie zdvihnutou rukou alebo používa stop terč na zastavenie premávky, vchádza na vozovku prvá a odchádza z nej  posledná. 

Keďže školský dvor sa skladá z viac častí  a pokiaľ to dovoľuje počasie , triedy využívajú  jeho časti podľa  vopred dohodnutého harmonogramu. Nepedagogický zamestnanec pravidelne skontroluje areál školského dvora, podľa potreby odstráni všetky nebezpečné predmety a odpadky.
9. Odpočinok

Zmyslom odpočinku je regenerácia psychických a fyzických síl detí. Počas odpočinku dbá učiteľka na primerané oblečenie detí, na správne rozloženie ležadiel, na čistotu posteľnej a osobnej bielizne detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Odpočinok sa realizuje v závislosti od potrieb detí s minimálnym trvaním 30 minút. Dĺžka odpočinku v jednotlivých triedach je uvedená v denných poriadkoch.

Každé dieťa spí výlučne na svojom lôžku. Deti majú protialergickú posteľnú bielizeň, ktorá je pravidelne praná v práčovni materskej školy. Používanie podušiek, vankúšov z domu je zakázané z hygienických dôvodov. Pokiaľ je dieťa delené do inej triedy, poverení zamestnanci zabezpečia aj prenesenie jeho posteľnej bielizne. Posteľná bielizeň je vymieňaná raz za mesiac podľa hygienických noriem, prípadne podľa potreby.  Počas  popoludňajšieho  oddychu  v spálni   učiteľka  zabezpečí  pravidelné  vetranie ,  ktoré  neohrozí  zdravie  detí (mimo detí v časti, kde sú umiestnené stoly). 

10. Organizácia počas stravovania
Stravovanie detí je zabezpečené zo zariadenia spoločného stravovania pri Materskej škole- Óvoda  v Jelke v súlade s denným poriadkom .

Strava sa deťom podáva v triedach v dvoch etapách za pomoci pracovníkov ŠJ. Pri výdaji stravy sa prihliada na psychohygienu (uprednostňujú sa  vekovo mladšie deti). 
Časový harmonogram :
· Desiata: od 8,45 do 9,00 hod. v 1., 2. a 6. triede , od 9,00 do 9,20 hod.  v 3., 4. a. 5. triede. 
· Obed: prvá etapa: od 11,30 do 12,00 hod. v 3., 4. a 5. triede, druhá etapa: od 11,45 do 12,15 hod v 1., 2., 4. a 6. triede.

· Olovrant : prvá etapa 14,15 h – 14,30 h, druhá etapa: 14,30 h- 14,45 h.

Za kvalitu a predpísané množstvo stravy, hygienu a kultúru stravovania zodpovedá vedúca školskej jedálne. Zabezpečuje tiež zisťovanie počtu stravníkov a pitný režim. Za organizáciu a výchovno-vzdelávaciu činnosť pri jedle zodpovedá učiteľka. Vedie deti k osvojeniu si základných návykov kultúrneho stravovania, v maximálnej miere pri tom  uplatňuje individuálny prístup k deťom. Počas jedla nenásilne deti usmerňuje. Nenúti ich jesť. Deti 3 ročné používajú pri jedle lyžičku, 4-5 ročné lyžičku a vidličku, postupne aj nôž. Deti 5-6 ročné používajú samostatne kompletný príbor. 
Na pitný režim sú zabezpečené nápoje – pitná voda, nesladený čaj hygienicky vyhovujúcim spôsobom. V pavilónoch je deťom počas dňa voľne prístupná uzatvárateľná nádoba  s výpustným kohútikom s čistou vodou. Každé dieťa má  pohár označený svojim menom, resp. značkou. Za pitný režim zodpovedá učiteľka. Za hygienu pohárov je zodpovedná  upratovačka, za výmenu nádob s vodou školník.

Do materskej školy rodičia/zákonní zástupcovia deťom nápoje a jedlo nedávajú.
O zložení jedálneho lístka ako aj o nutričnej hodnote podávanej stravy za príslušný týždeň sú zákonný zástupcovia informovaní na nástenke v šatni detí.
Ak dieťa musí mať z objektívnych zdravotných dôvodov vylúčené zo stravy určité potraviny, je zákonný zástupca povinný podať u vedúcej školskej jedálne žiadosť o výnimku v stravovaní dieťaťa. K žiadosti, ktorá musí obsahovať osobné údaje o dieťati, prikladá odborné posúdenie ošetrujúceho lekára so špecializáciou v špecializačnom odbore.
Individuálne donášanie hotovej stravy pre deti do školskej jedálne je neprípustné s výnimkou diétneho stravovania.
Poskytovať diétne stravovanie v zariadeniach školského stravovania je možné v súlade s ustanovením vyhlášky MZ SR č. 330/2009 Z. z. o zariadení školského stravovania, a to donáškou pripravenej stravy zákonným zástupcom dieťaťa na základe písomného potvrdenia odborného lekára. Spôsob manipulácie s prinesenou stravou je súčasťou prevádzkového poriadku ŠJ.
Školská jedáleň pripravuje a poskytuje jedlá a nápoje pre stravníkov podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných MŠ SR.

11. Pedagogická prax študentov stredných a vysokých škôl
Študentky stredných a vysokých škôl, ktoré majú záujem o vykonávanie pedagogickej praxe počas  školského roka, sa hlásia u riaditeľky materskej školy.

Riaditeľka materskej  školy:

· Poučí študentky o BOZP na pracovisku.
· Oboznámi študentky so školským vzdelávacím programom, prevádzkovým a organizačným poriadkom materskej školy a školskou dokumentáciou.
· Zaradí študentky do tried , ktoré vykonávajú  VVČ podľa pokynov cvičnej učiteľky  zodpovedajúcej  za odbornú úroveň priebehu praxe.
12. Organizácia krúžkovej činnosti

Krúžková činnosť v materskej škole sa realizuje v popoludňajších  hodinách  najskôr o 15,00 hod. s  prihliadnutím na usporiadanie denných činností  detí. Záujmové krúžky sa realizujú pod vedením pedagogických zamestnancov materskej školy alebo lektorov, ktorí sú spôsobilí vykonávať záujmové aktivity s deťmi. Za obsah a kvalitu realizovania krúžkovej činnosti sú zodpovedné pedagogické zamestnankyne a kvalifikovaní lektori, ktorí na začiatku školského roka predložia riaditeľke materskej školy na schválenie plán činnosti. Krúžková činnosť sa organizuje na základe informovaného súhlasu zákonného zástupcu.

Všetky krúžkové aktivity začínajú svoju činnosť 01.10.2026 a končia 31.05.2027.

Vedúca krúžku je počas jeho trvania zodpovedá za zdravie a bezpečnosť zverených detí. Pred jeho začatím si deti vyzdvihne v triedach u triednych učiteliek a po jeho skončení ich opäť osobne odvedie do kmeňových tried.

Všetci rodičia, ktorých detí navštevujú krúžkovú aktivitu podpíšu súhlas s predmetnou aktivitou dieťaťa.
13. Organizácia ostatných aktivít
Pri činnostiach, ktoré sa vykonávajú ako súčasť výchovno-vzdelávacej činnosti materskej školy a ktoré si vyžadujú zvýšený dozor, riaditeľka zabezpečí počet pedagogických zamestnancov takto:

a) na plavecký, lyžiarsky, korčuliarsky výcvik jedna kvalifikovaná osoba na najviac osem detí
b) na snoubordingový výcvik jedna kvalifikovaná osoba na najviac šesť detí
c) pri saunovaní je najviac desať detí na jedného pedagogického zamestnanca,

d) na cyklistický výcvik jedna kvalifikovaná osoba na najviac päť detí
e) na lezecký výcvik jedna kvalifikovaná osoba na najviac štyri deti

f) iný výcvik jedna kvalifikovaná osoba na najviac osem detí so zohľadnením poveternostných podmienok, dĺžky a náročnosti výcviku a výstroja a vybavenia detí.

Kvalifikovanou osobou je fyzická osoba s odbornou spôsobilosťou na výkon odbornej činnosti trénera alebo inštruktora v oblasti príslušného športu. Na športový výcvik sa zabezpečuje vždy najmenej jeden pedagogický zamestnanec, ktorý zabezpečuje dozor.

Výlet alebo exkurzia sa organizuje na základe plánu práce materskej školy a informovaného súhlasu zákonného zástupcu, najviac na jeden deň s prihliadnutím na bezpečné, hygienické a fyziologické potreby detí a so zabezpečením teplého obeda pre deti ( po dohode s rodičmi/zákonnými zástupcami). Pred uskutočnením výletu alebo exkurzie pedagogický zamestnanec poverený riaditeľom organizačne  zabezpečí prípravu a priebeh týchto aktivít vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky  dospelé zúčastnené osoby svojim podpisom. Na výlety a exkurzie s deťmi predškolského veku sa môžu použiť aj hromadné dopravné prostriedky.  Riaditeľka písomne oznámi zriaďovateľovi organizovanie podujatia. 
Zákonný zástupca dieťaťa svojim podpisom na prezenčnej listine potvrdzuje, že 

· bol informovaný o organizovaní krúžkovej činnosti, na ktorú svoje dieťa záväzne prihlásil; ako aj s dôsledkami svojho súhlasu (riadna a včasná úhrada poplatkov)
· potvrdzuje svoj súhlas s účasťou svojho dieťaťa na spoločenských, kultúrnych a športových aktivitách organizovaných materskou školou v zmysle Plánu práce školy
· potvrdzuje svoj súhlas s účasťou svojho dieťaťa na akciách a poskytnutím informácií o  akciách, ktoré sa konajú mimo areálu materskej školy (exkurzie do knižnice, do základnej školy, do kultúrneho domu, na výstavy, na dopravné ihrisko a pod.). 

Materská škola pravidelne informuje o dianí v materskej škole, o realizovaných akciách a aktivitách aj prostredníctvom fotografií z akcií a aktivít detí na vlastnej webovej stránke www.ms-ovoda-jelka.eu . 
14. Úsporný režim chodu materskej školy
Z dôvodu šetrenia finančných prostriedkov v prípade nízkej dochádzky detí do materskej školy z dôvodu zvýšenej chorobnosti riaditeľka môže rozhodnúť o spájaní tried v jednotlivých pavilónoch. Spájajú sa tie triedy, kde je to ekonomicky najvýhodnejšie. Pri rozhodnutí o spájaní tried sa dbá na zabezpečenie kvalitnej výchovy a vzdelávania. Nadbytok zamestnancov v takomto prípade riaditeľka rieši udelením náhradného voľna alebo čerpaním dovolenky.

V prípade neprítomnosti pedagóga, môže riaditeľ materskej školy nariadiť zastupovanie a to v prípade, že počet prítomných detí na danej triede je vyšší ako 12 detí . Pokiaľ chýbajú viacerí pedagógovia. riaditeľ dohliada na to, aby v prvom rade boli deti v ranných hodinách vo svojich triedach a delili sa až po obede. V nevyhnutných prípadoch riaditeľ môže rozhodnúť o prerušení prevádzky v triede aj počas celého dňa. Delenie detí je riešené operačne a to v závislosti od počtu prítomných detí a preto zmeny v zaradení dieťaťa do náhradnej triedy sa môžu denne meniť podľa aktuálnej situácie.
15. Pravidlá  dodržiavania bezpečnosti a zdravia detí
Ak  učiteľka  zistí nedostatok na predmetoch, pomôckach alebo zariadení , ktorý môže ohroziť zdravie alebo bezpečnosť detí, zabezpečí jeho odstránenie osobne alebo to ihneď oznámi nepedagogickému zamestnancovi. Ten ho podľa svojich schopností  odstráni , prípadne o jeho odstránenie požiada zriaďovateľa.
Učiteľka je zodpovedná za vytvorenie pokojnej atmosféry v materskej škole , ochranu psychického zdravia dieťaťa, nepoužíva voči nemu telesné tresty  ani neprimerané inhibičné metódy výchovy.

Ak dieťa utrpí úraz, ktorý netreba ošetriť lekárom , ošetrí ho učiteľka obvyklým spôsobom . Úraz a spôsob ošetrenia označí v rannom filtry a dá rodičovi na podpis.  Ak dieťa utrpí úraz, ktorý si vyžaduje ošetrenie lekárom, službukonajúca učiteľka sa ihneď kontaktuje  rodiča dieťaťa, s ktorým sa dohodne na ďalšom postupe. Ak je rodič nezastihnuteľný, odvedie dieťa na ošetrenie osobne alebo zdravotníckym vozidlom, príp. taxislužbou. Po návrate z ošetrenia zaznamená úraz v zošite úrazov a znovu sa pokúsi o telefonický kontakt s rodičom. Zabezpečí odovzdanie lekárskeho záznamu o ošetrení úrazu rodičom dieťaťa.
Postup zamestnancov pri evidencii úrazov detí
1. Materská škola vedie knihu evidencie registrovaných a neregistrovaných školských úrazov.

2. Evidencia obsahuje:

· meno a priezvisko dieťaťa, ktoré utrpelo úraz,

· deň, hodinu, charakter úrazu, miesto, kde došlo k úrazu, stručný popis, ako k úrazu došlo,

· svedkov úrazu, meno a priezvisko pedagogického zamestnanca, ktorý vykonával dozor v čase vzniku úrazu, dátum zapísania úrazu do evidencie,

· počet vymeškaných dní z dôvodu úrazu,

· zdravotnú poisťovňu postihnutého dieťaťa,

· zariadenie, v ktorom bolo vykonané ošetrenie úrazu.

Údaje z evidencie sa využívajú pri spisovaní záznamu o registrovanom školskom úraze a 

v prípade, ak sa následky úrazu prejavia neskôr.

3. Záznam do knihy evidencie úrazov spisuje pedagogický zamestnanec, ktorý vykonával v čase úrazu nad dieťaťom dozor. Ak to nie je možné, spíše záznam triedny učiteľ dieťaťa. Ak ani to nie je možné, záznam spíše zamestnanec poverený riaditeľkou školy.

4. Záznam do knihy evidencie úrazov vykoná pedagogický zamestnanec v deň úrazu.

Ak dieťa chýba menej ako 4 dni, tento úraz sa považuje za neregistrovaný školský úraz. Ak dieťa z dôvodu školského úrazu chýba v materskej škole na základe stanoviska ošetrujúceho lekára viac ako 4 dni, považujeme tento úraz za registrovaný školský úraz.

5. Materská škola spisuje záznam o registrovanom školskom úraze najneskôr do 4 dní po oznámení vzniku registrovaného školského úrazu. Záznam o registrovanom školskom úraze spisuje podľa vzoru pedagogický zamestnanec, ktorý vykonával v čase úrazu nad dieťaťom dozor. Ak to nie je možné, záznam spíše triedny učiteľ dieťaťa, ktorý úraz zaevidoval, a to najneskôr do 7 kalendárnych dní odo dňa vzniku úrazu.

6. Riaditeľka materskej školy je povinná do 7 kalendárnych dní od vzniku každého školského úrazu zaregistrovať ho prostredníctvom webovej aplikácie Úr (MŠ SR) 1-01 sledujúcej štatistiku úrazovosti na školách.

7. Záznam o registrovanom úraze dostanú: zákonný zástupca dieťaťa, materská škola, technik BOZP, poisťovňa, v ktorej má dieťa vybavené úrazové poistenie.
16. Spolupráca s rodičmi

Spolupráca sa uskutočňuje formou informatívneho pohovoru s triednou učiteľkou popoludní po odchode detí domov , konzultáciou s riaditeľkou , účasťou rodičov na rodičovských združeniach, triednych aktívov a iných aktivitách usporadúvaných materskou školou, prostredníctvom oznamov v šatni a komunikáciou prostredníctvom triednych emailových skupín. Zamestnanci materskej školy sú povinní dodržiavať mlčanlivosť o deťoch, nepodávajú  informácie žiadnym cudzím osobám.

Telefónne čísla rodičov budú použité len v prípade rýchleho kontaktu (náhle ochorenie, úraz).
Článok 4

Podmienky na zistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím

Materská škola je pri výchove a vzdelávaní a pri činnostiach súvisiacich s výchovou a vzdelávaním povinná:
1. prihliadať na základné fyziologické potreby detí 

2. vytvárať podmienky na zdravý vývin detí a na predchádzanie sociálno-patologických javov

3. poskytnúť nevyhnutné informácie na zaistenie bezpečnosti a ochrany zdravia:   na začiatku školského roka zabezpečiť informácie, poučenie pedagógov, rodičov o pedikulóze a ich povinnostiach.
4. viesť evidenciu školských úrazov, ku ktorým došlo počas VVČ  a pri činnostiach organizovaných materskou školou. V prípade úrazu, ktorý ohrozuje život dieťaťa, službukonajúca učiteľka požiada o privolanie rýchlej zdravotnej pomoci a rodičov ktorúkoľvek zamestnankyňu. Ak dieťa potrebuje ošetrenie v nemocnici, službukonajúca učiteľka ho sprevádza až do príchodu rodičov. Taktiež úraz zaznamená v zošite úrazov a lekársku správu odovzdá rodičom.
5. brať na vedomie, že pri posúdení rozvoja vedomostí, zručností a kompetencií dieťaťa, ktorému bolo povolené individuálne vzdelávanie podľa § 28b ods. 2 písm. b) školského zákona, bude zistené dôvodné podozrenie na výskyt rizikového správania dieťaťa, ktoré môže ohroziť bezpečnosť a zdravia, táto skutočnosť bude oznámená riaditeľovi materskej  školy, ktorý navrhne zákonnému zástupcovi vykonanie odbornej činnosti v zariadení poradenstva a prevencie; ak zákonný zástupca do troch mesiacov neinformuje materskú školu o vykonaní odbornej činnosti v zariadení poradenstva a prevencie, riaditeľ materskej školy oznámi túto skutočnosť orgánu sociálnoprávnej ochrany detí a sociálnej kurately) 
6. brať na vedomie, že ak zákonný zástupca dieťaťa, ktoré sa v materskej škole preukázane a opakovane dopúšťa prejavov rizikového správania ohrozujúcich bezpečnosť a zdravie ostatných detí alebo zamestnancov, neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie alebo materskej škole nepreukáže vykonanie iného obdobného úkonu na riešenie týchto prejavov rizikového správania a nie je postačujúce vykonanie odborných činností podpornej úrovne prvého stupňa alebo druhého stupňa, riaditeľ materskej školy oznámi túto skutočnosť príslušnému orgánu sociálnoprávnej ochrany detí a sociálnej kurately a príslušnému regionálnemu úradu; riaditeľ v oznámení sa uvádza opis opakovaných prejavov rizikového správania, vykonané odborné činnosti podpornej úrovne prvého stupňa a druhého stupňa, navrhnutú odbornú činnosť a dôvod neudelenia informovaného súhlasu, ak je materskej škole známy
7. realizovať ranný filter

8. zaisťovať bezpečnosť a ochranu zdravia detí s osobitným dôrazom na pobyt vonku a vychádzku 

9. informovať zákonných zástupcov, že v záujme bezpečnosti detí rodič je povinný po vyzdvihnutí dieťaťa z materskej školy  opustiť areál materskej školy, aby  nebránili nerušenému a prehľadnému odchodu detí domov.
Opatrenia v prípade pedikulózy 
Pedikulóza sa vyskytuje u všetkých vekových skupín, najmä u detí. Pôvodca pedikulózy je voš detská, ktorá parazituje iba na človeku. Šíri sa hlavne pri priamom styku, ale aj prostredníctvom predmetov (hrebeňov, kief, čiapok, šálov, osobnej posteľnej bielizne). Na diagnostiku slúži dôkladná prehliadka vlasov, pri ktorej hľadáme hnidy a vši, hlavne za ušnicami a v zátylku. 
Hlásenie ochorenia: rodič, ktorý zistí zavšivenie dieťaťa, je povinný ohlásiť túto skutočnosť triednej učiteľke a riaditeľke materskej školy. Hromadný výskyt vší hlási riaditeľka na odbor epidemiológie RÚVZ.

Všeobecným predpokladom boja proti zavšivaveniu je osobná čistota a častá výmena osobnej a posteľnej bielizne . V prípade výskytu je nutné včasné začatie dezinsekčnej akcie, ktorú je nutné vykonať v celom kolektíve, t.j. aj u zdravých členov triedy a rodiny. Súčasne je nutné zahubiť i vši na predmetoch, s ktorými prišla zavšivavená osoba do styku. 
Opatrenia pri výskyte pedikulózy u dieťaťa počas pobytu v materskej škole:
· Pri akomkoľvek podozrení učiteľky na výskyt vší (dieťa sa škrabe, je nepokojné, nesústredené, prezeraním vlasovej časti hlavy) oznámi túto skutočnosť vedeniu materskej školy a zákonnému zástupcovi dieťaťa, ktorý je povinný okamžite vyzdvihnúť dieťa z materskej školy.
· Do príchodu rodiča dieťa učiteľka izoluje od kolektívu.

· Učiteľka dohliadne, aby vrchný odev (hlavne čiapky a šály), osobná a posteľná bielizeň, hrebene a ďalšie predmety, s ktorými prišla hlava dieťaťa podozrivého zo zavšivavenia do styku, neboli spoločne uložené (v šatni, na vešiakoch a pod.) s odevmi a predmetmi ostatných detí, príp. aby ich iné deti nevyužívali.

· Učiteľka rodičovi odporučí navštíviť pediatra za účelom potvrdenia diagnózy zavšivavenia a podľa jeho pokynov zabezpečiť odvšivavenie dieťaťa. Zároveň  sa zabezpečí vypratie posteľne bielizne  pri vysokých teplotách.

· Dezinfekcii je nutné podrobiť aj predmety, ktoré prišli do styku s vlasovou časťou hlavy (hlavne hrebene), a to vyvarením, resp. postriekaním prípravku Biolit na lezúci hmyz.

· Vedenie materskej školy zabezpečí informovanie všetkých rodičov, že v materskej škole sa vyskytli vši. Zároveň budú rodičia informovaní, že učiteľky materskej školy, s cieľom zabrániť ďalšiemu šíreniu tohto ochorenia a v súlade s regionálnym úradom verejného zdravotníctva odsúhlaseným prevádzkovým poriadkom materskej školy, budú v detských kolektívoch vykonávať preventívne opatrenia. Vedenie materskej školy tiež požiada rodičov o súčinnosť, tzn. aby taktiež kontrolovali vlasy svojich detí.

· Učiteľka v detskom kolektíve   pravidelne vykonáva preventívne opatrenia, a to priebežným sledovaním charakteristických prejavov možného výskytu vší u ďalších detí, pričom v rámci ranného filtra každý pondelok  deťom vhodným spôsobom prezrie aj vlasovú časť hlavy.

Opätovný nástup dieťaťa do materskej školy je možný iba po predložení potvrdenia od pediatra, že dieťa je zdravé. 
 Ochrana pred sociálno-patologickými javmi
V zmysle dohovoru o právach dieťaťa sú učitelia povinní zabezpečovať aktívnu ochranu detí pred sociálno-patologickými javmi, monitorovať zmeny v správaní detí a v prípade dôvodného podozrenia z fyzického alebo psychického týrania či ohrozovania mravného vývinu dieťaťa bezodkladne riešiť problém v spolupráci s vedením školy, prípadne s pedagogicko-psychologickou poradňou, kontaktovať príslušný odbor sociálnych vecí, pediatra a príslušné oddelenie policajného zboru.  
 Opatrenia proti šíreniu legálnych a nelegálnych drog
Materská škola prijíma nasledovné opatrenia:

1. Primeranou formou informovať deti o existencii legálnych a nelegálnych drog a ich mimoriadne negatívnych účinkoch na zdravie človeka.

2. Viesť deti k zdravému životnému spôsobu, rozlišovaniu zdravých a nezdravých návykov pre život a zdravie.

3. V prevencii využívať vhodnú a dostupnú literatúru a preventívne výukové programy zakomponovať do plánov práce každej triedy.

4. Poskytovať deťom dostatok podnetov a možností realizácie prostredníctvom rôznych aktivít, a tým ich viesť k plnohodnotnému životu, kde by legálne či nelegálne drogy nemali svoje miesto.

5. Zabezpečiť v celom areáli školy prísny zákaz fajčenia, užívania alkoholických nápojov a psychotropných látok.

6. Dbať na to, aby sa do budovy školy nedostali žiadne nepovolané osoby, a tým zamedziť možnosti zlých vonkajších vplyvov na deti.

7. Učiteľky sa budú zúčastňovať na školeniach s touto tematikou, prípadne študovať literatúru a ostatné materiály s tematikou drog a ich šírenia.

8. V prípade podozrenia na šírenie legálnych a nelegálnych drog v prostredí MŠ bezodkladne informovať kompetentných – riaditeľku, ktorá vykoná okamžité opatrenia.
Článok 5

Podmienky zaobchádzania s majetkom materskej školy

1. Pri každom svojvoľnom poškodení alebo zničení majetku materskej školy sa bude 

    požadovať úhrada od zákonného zástupcu dieťaťa, alebo osoby, ktoré poškodenie 
    spôsobilo. Vzťahuje sa to aj na splnomocnenú osobu, ktorá prichádza do materskej školy  pre dieťa.
2. Pokiaľ škoda vznikla nedostatočným dozorom učiteľky nad dieťaťom, náhrada škody sa od 

    zákonných zástupcov dieťaťa nebude požadovať.

3. V pavilónoch materskej školy je bez sprievodu zamestnanca materskej školy akýkoľvek 

     pohyb cudzej osoby zakázaný.

4. Vetranie miestností balkónovými dverami sa uskutočňuje len v prítomnosti zamestnanca materskej školy.

5. Po ukončení prevádzky materskej školy je učiteľka povinná odložiť didaktickú techniku na

    vopred určené, uzamykateľné miesto.

6. Jednotliví zamestnanci zodpovedajú za inventár v rozsahu uvedenom v dohode o hmotnej 

    zodpovednosti, ktorá je so zamestnancom uzatvorená písomne. Ďalšie práva a povinnosti

    súvisiace s ochranou majetku si zamestnanci plnia v zmysle popisu práce.

7. Osobné veci si zamestnanci materskej školy odkladajú na určené uzamykateľné miesto.

8. Po ukončení prevádzky materskej školy všetky priestory skontroluje a uzamkne   upratovačka.

Článok 6.
Ochrana osobných údajov

Každý zamestnanec materskej školy v zmysle zákona č. 18/2018 Z. z. o ochrane osobných údaje a o zmene a doplnení niektorých zákonov je povinný zachovávať mlčanlivosť o osobných údajoch, s ktorými príde do styku v pracovných priestoroch. Tieto nesmie využívať pre osobnú potrebu, nesmie  ich zverejniť, nikomu poskytnúť a sprístupniť. 

Osobnými údajmi sú údaje týkajúce sa určenej, alebo určiteľnej fyzickej osoby, pričom osobou je osoba, ktorú možno určiť priamo, alebo nepriamo, najmä na základe použiteľného identifikátora alebo na základe jednej, či viacerých charakteristík, alebo znakov, ktoré tvoria jej fyzickú, fyziologickú, psychickú, mentálnu, ekonomickú, kultúrnu alebo sociálnu identitu. Informácie, ktoré sa dotýkajú osobnosti a súkromia fyzickej osoby, písomnosti osobnej povahy, podobizne, obrazové snímky a zvukové záznamy týkajúce sa fyzickej osoby alebo jej prejavov osobnej povahy, povinná osoba sprístupní len vtedy, ak to ustanovuje osobitný zákon, alebo s predchádzajúcim súhlasom dotknutej osoby. 

Ak dotknutá osoba nežije, taký súhlas môže poskytnúť jej blízka osoba. Informácie o osobných údajoch, ktoré sú spracované v informačnom systéme, povinná osoba sprístupní len vtedy, ak to ustanovuje osobitný zákon, alebo na základe písomného súhlasu dotknutej osoby jej boli odovzdané osobou, ktorej takú povinnosť zákon neukladá a ktorá na výzvu povinnej osoby písomne oznámila, že so sprístupnením informácie nesúhlasí. Ak na výzvu povinnej osoby neodpovie osoba oprávnená udeliť súhlas na sprístupnenie informácie do siedmich dní, predpokladá sa že so sprístupnením súhlasí. 

Ak informácie, ktoré povinná osoba získala od tretej osoby na plnenie úlohy na základe osobitného zákona, podľa ktorého sa na povinnú osobu vzťahuje povinnosť mlčanlivosti alebo iná prekážka ochraňujúca informácie pred zverejnením alebo zneužitím, ktoré však možno podľa tohto zákona sprístupniť, sprístupní povinná osoba len tie informácie, ktoré priamo súvisia s jej úlohami.
V materskej škole sa môžu pre účely materskej školy evidovať predovšetkým tieto osobné údaje:

a) meno a priezvisko dieťaťa,

b) dátum narodenia,

c) rodné číslo,

d) pohlavie,

e) národnosť,

f) štátne občianstvo,

g) adresa trvalého bydliska,

h) adresa bydliska, z ktorého dochádza do materskej školy,

i) materinský jazyk

j) číslo a dátum vydania rozhodnutia, na základe ktorého bol prijatý do materskej školy,

k) trieda a číslo, pod ktorým je vedený v osobnom spise dieťaťa,

l) informácie o prerušení alebo o predčasnom ukončení predprimárneho vzdelávania,

m) forma organizácie výchovy a vzdelávania,
n) zaradenie detí so zdravotným znevýhodnením potrebami podľa výchovno-vzdelávacích programov
Časť III.

Záverečné ustanovenia

Školský poriadok materskej školy je spracovaný v súlade s/so:

· zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov,
· zákonom č. 355/2007 Z. z. o ochrane, podpore a rozvoji verejného zdravia a o zmene a  doplnení niektorých zákonov,
· zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, 

· zákonom č. 321/2025 Z. z. o štátnej správe a o zmene a doplnení niektorých zákonov v znení neskorších predpisov,
· zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov,
· zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, 
· vyhláškou MŠ SR č. 541/2021 o materskej škole
· Všeobecne záväzným nariadením obce Jelka  č. 1/2025  z 01. apríla 2025  o určení výšky mesačného príspevku zákonného zástupcu na čiastočnú úhradu nákladov na činnosť materskej školy a č.06/2023 z 20.októbra 2023 o určení príspevkov od zákonných zástupcov detí na čiastočnú úhradu výdavkov v školských jedálňach 
· Pracovným poriadkom pre pedagogických a ostatných zamestnancov Materskej školy- Óvoda  v Jelke.
Školský poriadok je záväzný pre všetkých   zamestnancov materskej školy, deti a ich zákonných zástupcov . V prípade porušenia školského poriadku môže riaditeľka materskej školy vydať rozhodnutie o uložení výchovného opatrenia, resp. ukončení dochádzky .Zrušovacie ustanovenie: 
Zrušuje sa platnosť  predchádzajúceho Školského poriadku vydaného dňa  01.09.2025.
 Školský poriadok materskej školy nadobúda účinnosť od 01.09.2026. 

......................................................                      .......................................................
     Anikó Kovácsová - riaditeľka                                            pečiatka
.......................................................                 ........................................................                   

Bc. Réka Marič-predseda RŠ                           Veronika Benčúriková Štefániková 

                                                                                   predseda Rady rodičov
CHARAKTERISTIKA TRIED
PAVILÓN  „ A“   trieda pre 4-5-6-7 ročné deti s VJM   „ včielky“

 Triedne učiteľky :   Anikó  K.                                 riaditeľka materskej školy
                                B. Anita                                     triedna učiteľka
                                K. Tünde                                    pedagogický asistent

Počet detí v triede :  22                         trieda ,  kde riaditeľka má 14 hod. úväzok  s deťmi              
PAVILÓN „B“   trieda pre 5-6-7 ročné deti s VJS   „ mravčeky“

Triedne učiteľky :  N. Margita                           zástupkyňa, učiteľka         
                               Mgr. T. Denisa                    triedna učiteľka
                               Mgr. M. Mária                     pedagogický asistent
Počet detí v triede : 23    
PAVILÓN „C“   trieda pre deti 4 ročné s VJS    „ lienky“                         

Triedne učiteľky   :  H. Ildikó                       triedna učiteľka 

                                 Mgr. F. Kristína            učiteľka
Počet detí v triede : 16
 PAVILÓN „C“     trieda pre deti 3 ročné s VJM     „ stonožky“
Triedne učiteľky   :  Bc. M. Réka                           triedna  učiteľka
                                 Bc. N. Viktória                       učiteľka
Počet detí v triede : 15
PAVILÓN „D“     trieda pre 3 ročné deti s VJS      „motýle“ 

 Triedne  učiteľky:  Bc. Stella M.                    triedna učiteľka

                               Mgr. J. Sylvia                    učiteľka
                               Mgr. P. Darina                  pedagogický asistent
Počet detí: 22
PAVILÓN „E“     trieda pre 4-5-6-7 ročné deti s VJS       „sovičky“
Triedne učiteľky  :  Bc. Renata M.                 triedna učiteľka
                                L. Andrea                        učiteľka
Počet detí v triede : 23
Zadelenie učiteliek do pracovných zmien
                  I. zmena:                                                                    II. zmena:

Pavilón A: 5- 6-7 ročné deti  s VJM                                                      
     K. Anikó                                                                                  B. Anita
    K. Tünde 
Pavilón B:  6-7 ročné deti s VJS                               
T. Denisa, Mgr.                                                                   N. Margita
  M. Mária, Mgr.
Pavilón C: 3 ročné deti s VJM
M. Réka, Bc.                                                                      N.  Viktória, Bc.
Paviló C: 4 ročné deti s VJS
H. Ildikó.                                                                           F. Kristína Mgr.    
Pavilón D:  3 ročné deti s VJS
        M. Stella Bc.                                                                      J. Sylvia, Mgr.         
  P. Darina, Mgr. 
Pavilón E:  5-6-7 ročné deti s VJS
  M. Renata, Bc.                                                                       L. Andrea 
Prílohy:                            
Príloha č. 1                                                                        
[image: image1]                
Rozpis denných činností                                                                          
Trieda:                              „D“  MOTÝĽE“  3  ročné deti  s  VJS
Školský rok:                      2026/2027
Triedna učiteľka:             Bc. M. Stella
Učiteľka:                           Mgr. J. Sylvia
Pedagogický asistent:       Mgr. P. Darina

	ČAS
	ČINNOSTI

	6.30 – 7.00
	hry a činnosti podľa výberu detí v triede „C“

	7.00 – 8.45
	hry a činnosti podľa výberu detí , ranný kruh, pohybové a relaxačné cvičenie

	8.45 – 9.00
	osobná hygiena ,desiata

	9.00 – 11.15
	vzdelávacie aktivity,   pobyt vonku, 

	11.15– 12.00
	osobná hygiena, obed

	12.00 – 14.30
	osobná hygiena, odpočinok

	14.30 – 15.00
	osobná hygiena, olovrant

	15.00 – 16.00
	popoludňajšie vzdelávacie aktivity, krúžková činnosť, hry a činnosti podľa výberu detí

	16.00 – 16.30
	hry a činnosti podľa výberu detí v triede „ Lienky“


                                                                                                     
[image: image2]Príloha č. 2

Rozpis denných činností 

Trieda:                               „  C“   LIENKY   4 ročné deti   s VJS               
Školský rok:                         2026/2027
Triedna učiteľka:                H. Ildikó
Učiteľka:                              Mgr. F. Kristína
	ČAS
	ČINNOSTI

	7.00 – 8.45
	hry a činnosti podľa výberu detí , ranný kruh, pohybové a relaxačné cvičenie

	8.45 – 9.00
	osobná hygiena ,desiata

	9.00 – 11.15
	vzdelávacie aktivity,   pobyt vonku, 

	11.15– 12.00
	osobná hygiena, obed

	12.00 – 14.30
	osobná hygiena, odpočinok

	14.30 – 15.00
	osobná hygiena, olovrant

	15.00 – 16.30
	popoludňajšie vzdelávacie aktivity, krúžková činnosť, hry a hrové činnosti podľa výberu detí




Príloha č. 3                                                                                       

Trieda :                               „E“ SOVIČKY  4-5-6-7 ročné deti  s VJS
Školský rok:                        2026/2027
Triedna učiteľka:               Bc. M.  Renáta
Učiteľka:                             L. Andrea
	ČAS
	ČINNOSTI

	6.30 – 7.00
	hry a činnosti podľa výberu detí v triede „C“

	7.00 – 8.45
	hry a činnosti podľa výberu detí , ranný kruh,  pohybové a relaxačné cvičenie

	8.45 – 9.00
	osobná hygiena ,desiata

	9.00 – 11.30
	vzdelávacie aktivity,   pobyt vonku, 

	11.30– 12.30
	osobná hygiena, obed

	12.30 – 14.30
	osobná hygiena, odpočinok

	14.30 – 15.00
	osobná hygiena, olovrant

	15.00 – 16.00
	popoludňajšie vzdelávacie aktivity, krúžková činnosť, hry a hrové činnosti podľa výberu detí

	16.00 – 16.30
	hry a hrové činnosti podľa výberu detí v triede „ Lienky“

	Trieda:                             „B“ MRAVCE    6-7 ročné deti s VJS

Školský rok:                     2026/2027
Triedna učiteľka:            Mgr. T. Denisa
Učiteľka:                          N. Margita
Pedagogický asistent:     Mgr. M. Mária



[image: image6.png]



	ČAS
	ČINNOSTI

	6.30 – 7.00
	hry a hrové činnosti podľa výberu detí v triede „C“

	7.00 – 8.45
	hry a hrové činnosti podľa výberu detí ,  ranný kruh, pohybové a relaxačné cvičenie

	8.45 – 9.00
	osobná hygiena, desiata

	9.00 – 11.30
	vzdelávacie aktivity,   pobyt vonku, 

	11.30– 12.30
	osobná hygiena, obed

	12.30 – 14.30
	osobná hygiena, odpočinok

	14.30 – 15.00
	osobná hygiena, olovrant

	15.00 – 16.00
	Popoludňajšie vzdelávacie aktivity, krúžková činnosť, hry a hrové činnosti podľa výberu detí

	16.00 – 16.30
	hry a hrové činnosti podľa výberu detí  v triede „Lienky“

Príloha č. 5

Rozpis denných činností                                        


Trieda:                             „A“ VČIELKY   4-5-6-7 ročné deti s VJM
Školský rok:                     2026/2027
Triedna učiteľka:            B. Anita
Riaditeľka:                       K. Anikó
Pedagogický asistent:      K. Tünde 
	ČAS
	ČINNOSTI

	6.30 – 7.00
	hry a hrové činnosti podľa výberu detí v triede „C“

	7.00 – 8.45
	hry a hrové činnosti podľa výberu detí ,  ranný kruh, pohybové a relaxačné cvičenie

	8.45 – 9.00
	osobná hygiena ,desiata

	9.00 – 11.30
	vzdelávacie aktivity,   pobyt vonku, 

	11.30– 12.30
	osobná hygiena, obed

	12.30 – 14.30
	osobná hygiena, odpočinok

	14.30 – 15.00
	osobná hygiena, olovrant

	15.00 – 16.00
	Popoludňajšie vzdelávacie aktivity, krúžková činnosť, hry a hrové činnosti podľa výberu detí

	16.00 – 16.30
	hry a hrové činnosti podľa výberu detí v triede „Lienky“

Príloha č. 6
Trieda:                              „C“   stonožky  3 ročné deti   s VJM               

Školský rok:                      2026/2027
Triedna učiteľka:            Bc. M. Réka  
Učiteľka:                          Bc. N. Viktória                        
ČAS

ČINNOSTI

7.00 – 8.45

hry a hrové činnosti podľa výberu detí ,ranný kruh, pohybové a relaxačné cvičenie

8.45 – 9.00

osobná hygiena ,desiata

9.00 – 11.15

vzdelávacie aktivity,   pobyt vonku, 

11.15– 12.00

osobná hygiena, obed

12.00 – 14.30

osobná hygiena, odpočinok

14.30 – 15.00

osobná hygiena, olovrant

15.00 – 16.30

popoludňajšie vzdelávacie aktivity,  hry a hrové činnosti podľa výberu detí v triede „ Lienky“



Príloha č. 7
Harmonogram  vychádzok  a pobyt detí  na  školskom dvore:
	Trieda:
	Pondelok
	Utorok
	Streda
	Štvrtok
	Piatok

	Mravčeky

	vychádzka
	vychádzka
	dvor
	vychádzka
	dvor

	Motýliky
	dvor
	dvor
	vychádzka
	dvor
	vychádzka

	Sovičky
	vychádzka
	vychádzka
	dvor
	vychádzka
	dvor

	Lienky
	dvor
	vychádzka
	dvor
	vychádzka
	dvor



	Včielky
	vychádzka
	dvor
	vychádzka
	dvor
	vychádzka

	Stonožky


	dvor
	dvor
	
	dvor
	


Materská škola – Óvoda, Mierová 960/18 Jelka
Mierová 960/18, 925 23 Jelka

ŽIADOSŤ O OSPRAVEDLNENIE DIEŤAŤA

Žiadame  o ospravedlnenie nášho syna / dcéry ..........................................................................., ktorý/á nebol/a prítomný/á v materskej škole od ....................................do................................. z dôvodu jeho ochorenia.

...................................................................                                           ......................................

Meno a priezvisko zákonného zástupcu                                                             Podpis

...................................................................                                           .......................................

Meno a priezvisko zákonného zástupcu                                                             Podpis

V Jelke, dňa.................................................

Ospravedlnenie neprítomnosti dieťaťa na povinnom predprimárnom vzdelávaní:
Meno dieťaťa: ...................................................................................................

Dátum narodenia:...............................................................................................
Trieda:................................................................................................................
Školský rok:.......................................................................................................
Neprítomnosť od:.........................................  do:..............................................

Podpis učiteľky: ..........................................................


[image: image4.emf]Materská škola  –   Óvoda, Mierová 960/18 Jelk a   Mierová 960/18, 925 23 Jelka   Časť A. (vyplní škola)    Lekárske potvrdenie o chorobe dieťaťa    Meno a priezvisko dieťaťa: ..........................................................................................    Dátum narodenia dieťaťa: ......................................    Neprítomnosť z dôvodu ochorenia od ....................................... do ......................................                                                              od ...................................... do .......................................    Neprítomnosť z dôvodu ochorenia ospravedlňuje lekár z   dôvodu , že   a)  neprítomnosť presiahla 7 po sebe nasledujúcich vyučovacích dní,    b)  neprítomnosť presiahla 14 vyučovacích dní v sledovanom mesiaci ospravedlnenú   zákonným zástupcom/zástupcom zariadenia    c)  škola vyžaduje lekárske potvrdenie o chorobe podľa § 144 ods. 13 školského zákona vo  výnimočných a osobitne odôvodnených prípadoch, kedy neprítomnosť nepresiahla 7 po sebe  nasledujúcich vyučovacích dní alebo 14 vyučovacích dní súhrnne v sledovanom mesiaci.       ......................................................................    meno, priezvisko a podpis triedneho učiteľa      Časť B. (vyplní lekár)    Názov a adresa zdravotníckeho zariadenia:    ............................................................................................................................. ....................    Potvrdzujem, že neprítomnosť dieťaťa v škole od ........................... do ....................... ......   trvala z dôvodu ochorenia.    Dátum vystavenia potvrdenia: ....................................         ..............................................    podpis a pečiatka lekára  


Príloha č. 10
Materská škola – Óvoda, Mierová 960/18

Mierová 960/18, 925 23 Jelka

Podmienky prijímania do materskej školy

Do Materskej školy – Óvoda, so sídlom Mierová 960/18, Jelka, IČO: 37 985 035 (ďalej len „materská škola“)  sa v závislosti od voľnej kapacity prednostne prijíma:

1. Dieťa na povinné predprimárne vzdelávanie s trvalým pobytom v obci Jelka a dieťa umiestnené v zariadení na základe rozhodnutia súdu (§ 59a Školského zákona).

2. Po prijatí všetkých detí na povinné predprimárne vzdelávanie podľa 1. bodu, bude do naplnenia kapacity materskej školy prednostne prijaté dieťa na povinné predprimárne vzdelávanie s trvalým pobytom v inej obci, ako je obec Jelka. 

Do materskej školy, po prijatí všetkých detí na povinné predprimárne vzdelávanie, bude do naplnenia kapacity materskej školy prednostne prijaté:

1. Dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 4 roky veku a jeho zákonný zástupca vykonáva prácu vo verejnom záujme v obci Jelka, zabezpečuje zdravotnú starostlivosť v obci Jelka alebo zabezpečuje vzdelávanie alebo výchovu v základnej škole alebo v materskej škole, ktorej zriaďovateľom je obec Jelka.
2. Po prijatí všetkých detí na predprimárne vzdelávanie podľa 1. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 3 roky veku a jeho zákonný zástupca vykonáva prácu vo verejnom záujme v obci Jelka, zabezpečuje zdravotnú starostlivosť v obci Jelka alebo zabezpečuje vzdelávanie alebo výchovu v základnej škole alebo v materskej škole, ktorej zriaďovateľom je obec Jelka.

3. Po prijatí všetkých detí na predprimárne vzdelávanie podľa 2. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 4 roky veku, má trvalý pobyt v obci Jelka a jeho zákonný zástupca, ktorému je zverené do osobnej alebo striedavej starostlivosti je osamelým rodičom. 

4. Po prijatí všetkých detí na predprimárne vzdelávanie podľa 3. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 4 roky veku a je umiestnené v zariadení na území obce Jelka na základe rozhodnutia súdu.

5. Po prijatí všetkých detí na predprimárne vzdelávanie podľa 4. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 4 roky veku, má trvalý pobyt v obci Jelka a jeho zákonní zástupcovia sú v pracovnoprávnom vzťahu alebo sú samostatne zárobkovo činné osoby a ani jeden z jeho zákonných zástupcov nečerpá materskú, otcovskú alebo rodičovskú dovolenku.
6. Po prijatí všetkých detí na predprimárne vzdelávanie podľa 5. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 4 roky veku, má trvalý pobyt v obci Jelka a jeho súrodenec si plní predprimárne vzdelávanie v materskej škole.
7. Po prijatí všetkých detí na predprimárne vzdelávanie podľa 6. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 4 roky veku a má trvalý pobyt v obci Jelka.
8. Po prijatí všetkých detí na predprimárne vzdelávanie podľa 7. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 4 roky veku, má osvojené základné hygienické a samoobslužné návyky a je primerane samostatné.
9. Po prijatí všetkých detí na predprimárne vzdelávanie podľa 8. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 4 roky veku.
10. Po prijatí všetkých detí na predprimárne vzdelávanie podľa 9. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 3 roky veku, má trvalý pobyt v obci Jelka a jeho zákonný zástupca, ktorému je zverené do osobnej alebo striedavej starostlivosti je osamelým rodičom.

11. Po prijatí všetkých detí na predprimárne vzdelávanie podľa 10. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 3 roky veku a je umiestnené v zariadení na území obce Jelka na základe rozhodnutia súdu.

12. Po prijatí všetkých detí na predprimárne vzdelávanie podľa 11. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 3 roky veku, má trvalý pobyt v obci Jelka a jeho zákonní zástupcovia sú v pracovnoprávnom vzťahu alebo sú samostatne zárobkovo činné osoby a ani jeden z jeho zákonných zástupcov nečerpá materskú, otcovskú alebo rodičovskú dovolenku.
13. Po prijatí všetkých detí na predprimárne vzdelávanie podľa 12. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 3 roky veku, má trvalý pobyt v obci Jelka a jeho súrodenec si plní predprimárne vzdelávanie v materskej škole.
14. Po prijatí všetkých detí na predprimárne vzdelávanie podľa 13. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 3 roky veku a má trvalý pobyt v obci Jelka.
15. Po prijatí všetkých detí na predprimárne vzdelávanie podľa 14. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 3 roky veku, má osvojené základné hygienické a samoobslužné návyky a je primerane samostatné.
16. Po prijatí všetkých detí na predprimárne vzdelávanie podľa 15. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 3 roky veku.

17. Po prijatí všetkých detí na predprimárne vzdelávanie podľa 16. bodu, bude do naplnenia kapacity materskej školy prednostne prijaté dieťa, ktoré do 31.08., ktorý prechádza začiatku školského roka, v ktorom sa má plniť predprimárne vzdelávanie, dovŕši 2 roky veku len vo výnimočných prípadoch.
Štandardy dodržiavania zákazu segregácie vo výchove a vzdelávaní

Článok 1 

Všeobecná časť

 Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR.

Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa: 
Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov. 
Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny. 
 Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.
 Článok 29 ods. 1: Výchova a vzdelávanie dieťaťa má smerovať k: 
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere; 
 b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;  
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram  
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými  a náboženskými skupinami a osobami domorodého pôvodu; 
 e) rozvíjaniu úcty k prírodnému prostrediu.”
Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):  
· výkon práv a povinností detí a ich zákonných zástupcov v materskej škole, pravidlá vzájomných vzťahov  a vzťahov s pedagogickými zamestnancami a ďalšími zamestnancami materskej školy, 

· prevádzka a vnútorný režim materskej školy, 

·  podmienky na zaistenie bezpečnosti a ochrany zdravia detí a ich ochrany pred sociálnopatologickými javmi, diskrimináciou alebo násilím, 

· podmienky nakladania s majetkom, ktorý materská škola spravuje, ak tak rozhodne zriaďovateľ.

Článok 2

Štandardy dodržiavania zákazu segregácie vo výchove a vzdelávaní
Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:  
· Zaobchádzať so všetkými ľuďmi bez rozdielu s rešpektom,  

· Vyjadrovať úctu všetkým bez rozdielu a vnímať rozmanitosť ako príležitosť a prínos   pre materskú školu  pri príprave a realizovaní aktivít výchovno-vzdelávacieho procesu. 

· Vyjadrovať druhým ľuďom uznanie ako rovnocenným ľudským bytostiam.

· Rešpektovať ľudí rôzneho vierovyznania.  

· Rešpektovať ľudí, ktorí majú odlišné politické názory. 

· Prejavovať záujem spoznať presvedčenia, hodnoty, tradície a pohľady druhých ľudí na svet.

· Dávať priestor druhým ľuďom na vyjadrenie sa.  

· Preukázať prebratie zodpovednosti za svoje skutky. 

· Ospravedlniť sa, pokiaľ niekomu ublížim.

· Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.  
Uplatňovanie Štandardov dodržiavania zákazu segregácie vo výchove a vzdelávaní
Výchovno-vzdelávacia činnosť sa riadi demokratickými a ľudskoprávnymi hodnotami  a zásadami. Materská škola presadzuje hodnoty ľudských práv a podporuje zapojenie a aktívnu účasť detí, pedagogických zamestnancov, odborných zamestnancov, ďalších zamestnancov a ďalších zainteresovaných osôb, vrátane rodičov.  Aspekty demokratického občianstva a ľudských práv sa uplatňujú v každej časti denného poriadku. Zásadne dôležitým prvkom výchovy a  vzdelávania je presadzovanie sociálnej súdržnosti a medzikultúrneho dialógu a oceňovanie rôznorodosti a rovnosti vrátane rodovej rovnosti; za týmto účelom  rozvíjame vedomosti a sociálne zručnosti  a porozumenie, ktoré obmedzujú konflikty, posilňujú uvedomenie a pochopenie rozdielov medzi náboženskými a etnickými skupinami, budujú vzájomný rešpekt k ľudskej dôstojnosti a spoločným hodnotám, podnecujú dialóg a presadzujú nenásilie pri riešení problémov a sporov. Vo všetkých oblastiach vzdelávania  presadzujeme postoje a výchovno-vzdelávacie metódy, ktorých cieľom je učiť sa spoločne žiť v demokratickej a kultúrne rozmanitej spoločnosti a umožňovať učiacim sa získavať vedomosti a schopnosti potrebné na presadzovanie sociálnej súdržnosti, ocenenie rozmanitosti, rovnosti a uvedomovanie si rozdielov, najmä medzi jednotlivými náboženskými a etnickými skupinami spôsobom so vzájomným rešpektom k právam jednotlivých strán a proti všetkým formám diskriminácie a násilia. 

V materskej škole sú vytvorené podmienky, v ktorých sa každé dieťa cíti podporovaný a má prístup k rovnakým vzdelávacím príležitostiam. Aktívne riešime riziko segregácie a plníme štandardy ministerstva. Riešením problémov segregácie vytvoríme prostredie, kde sa všetci deti cítia prijatí a podporovaní,  čo pozitívne ovplyvní klímu materskej školy a zníži konflikty. Je zásadne dôležité rozvíjať vedomosti, sociálne zručnosti  a porozumenie, ktoré obmedzujú konflikty, posilňujú uvedomenie a pochopenie rozdielov medzi náboženskými a etnickými skupinami, budujú vzájomný rešpekt k ľudskej dôstojnosti a spoločným hodnotám, podnecujú dialóg a presadzujú nenásilné riešenie problémov a sporov.
Štandardy priestorovej desegregácie: 

· Do všetkých priestorov materskej školy, určených pre deti, je umožnený rovný (nediskriminačný) prístup všetkým deťom. Materská škola nemá priestory vyhradené pre jednotlivé skupiny detí vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone. 

· Materská škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 

Ak má materská škola v jednotlivých triedach deti rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie detí týchto skupín.
Štandardy organizačnej desegregácie:
· Materská škola má nastavenú organizáciu a denný program tak, aby nedochádzalo k vylučovaniu a neprípustnému oddeľovaniu niektorej skupiny  detí.
· Všetky deti majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u detí, ktorým to určuje individuálny vzdelávací program alebo poskytnuté podporné opatrenia. 

· Všetky  deti majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu.

· Materská škola  je povinná využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým deťom aj v prípade krízových udalostí v materskej škole. Po ukončení krízovej udalosti je materská škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.

Štandardy sociálnej desegregácie:

Materská škola využíva potrebné a dostupné inkluzívne podporné opatrenia  na podporu sociálneho začlenenia detí a vytváranie pozitívnej podporujúcej sociálnej klímy v materskej škole, ktorá prispieva k destigmatizácii a odstraňovaniu stereotypov a predsudkov. 
· Materská škola organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci materskej školy. 
· Materská škola prijíma, vzdeláva a vychováva všetky deti podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone. 
· V materskej škole neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny detí na základe akéhokoľvek chráneného dôvodu uvedeného v antidiskriminačnom zákone. 
· Materská škola umožňuje všetkým skupinám detí,  aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú materskej škole sprostredkované, a aktívne ich k tomu motivuje a podporuje. 
· Materská škola pri hodnotení detí nekoná diskriminačne  len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.

Článok 3 

Záverečné ustanovenie

Tento dodatok je platný v plnom rozsahu od 01.03. 2025. 
V Jelke 16.02.2025 
Prerokované v pedagogickej rade dňa: 18.02.2025

Prerokované s radou školy dňa: 28.02.2025

                                                                              .........................................

                                                              Anikó Kovácsová: riaditeľka materskej školy

